hotchpotch/miracl-hf-unified huggingface dataset:
เอ็กซ์ (บริษัท)
เอ็กซ์ หรือเดิมเรียก กูเกิล เอ็กซ์ (Google X) เป็นบริษัทที่ดำเนินการโดย กูเกิล มีเป้าหมายเพื่อการพัฒนาเทคโนโลยีให้ล้ำสมัย มีสำนักงานอยู่ห่างจากสำนักงานใหญ่กูเกิลเพล็กซ์ของกูเกิลออกไปครึ่งไมล์ อยู่ในเขตเมาน์เทนวิว รัฐแคลิฟอร์เนีย มีเซอร์เกย์ บริน ผู้ร่วมก่อตั้งกูเกิลเป็นผู้ควบคุมหลัก และมีแอสโตร เทลเลอร์ นักวิทยาศาสตร์และผู้ประกอบการที่คอยกำกับดูแลในแต่ละวัน เทลเลอร์เผยว่า บริษัทมีเป้าหมายเพื่อจะพัฒนาเทคโนโลยีให้ก้าวกระโดดหลายสิบเท่า และพัฒนา "เทคโนโลยีที่ฟังดูคล้ายนิยายวิทยาศาสตร์ (science fiction-sounding solutions)" หน่วยวิจัยนี้เริ่มต้นขึ้นในปี ค.ศ. 2010 ด้วยการเริ่มพัฒนารถยนต์ที่ขับเคลื่อนได้เอง
กูเกิล เอ็กซ์ย้ายมาเป็นบริษัทลูกของแอลฟาเบตในเดือนตุลาคม ค.ศ. 2015 ต่อมาช่วงต้นปี ค.ศ. 2016 กูเกิล เอ็กซ์เปลี่ยนชื่อเป็น "เอ็กซ์" และเปลี่ยนสัญลักษณ์ใหม่
กลางปี ค.ศ. 2014 กูเกิลประกาศว่าเอ็กซ์กำลังพัฒนาโครงการอยู่ 8 โครงการด้วยกัน และในช่วงปลายปี กูเกิลได้ออกมาประกาศถึงโครงการของเอ็กซ์ ได้แก่
นอกจากนี้ เอ็กซ์เคยคิดโครงการลิฟต์อวกาศขึ้นมาแต่ได้ล้มเลิกไปแล้วเพราะดูเป็นไปไม่ได้ในปัจจุบัน ตลอดจนยกเลิกโครงการโฮเวอร์บอร์ดที่เป็นบอร์ดที่จะยกคนให้ลอยขึ้นมา สำหรับการเดินทางไปมา ซึ่งดูมีค่าใช้จ่ายสูงเกินไปเมื่อเทียบกับผลประโยชน์ที่เกิดขึ้นต่อสังคม
เมื่อวันที่ 23 พฤษภาคม ค.ศ. 2013 กูเกิลเข้าครอบครองบริษัท Makani Power บริษัทสัญชาติสหรัฐอเมริกาที่พัฒนากังหันลมให้พลังงานที่ให้พลังงานหมุนเวียนราคาถูก นอกจากนี้ยังได้เข้าครอบครองกิจการของบริษัทออกแบบ Gecko Design ในเดือนสิงหาคม ค.ศ. 2014 อีกด้วย
แขวนคอ ควักไส้ และผ่าสี่
การแขวนคอ ควักไส้ และผ่าสี่ () เป็นโทษประหารชีวิตสำหรับนักโทษชายที่มีความผิดฐานเป็นกบฏต่อแผ่นดินอังกฤษ ประกาศใช้ครั้งแรกในพระราชบัญญัติกบฏ ค.ศ. 1351 แต่มีการใช้มาก่อนหน้านี้ตั้งแต่ปี ค.ศ. 1238 แล้ว ส่วนนักโทษหญิงที่มีความผิดฐานเดียวกันจะถูกเผาทั้งเป็นแทน
การแขวนคอ ควักไส้ และผ่าสี่ จะเริ่มจากการผูกนักโทษประหารไว้กับม้า แล้วลากไปยังลานประหาร ก่อนจะแขวนคอนักโทษแต่ไม่ให้ถึงตาย จากนั้นจะตอน ควักเครื่องในออกมา ตัดศีรษะ และสับร่างกายออกเป็น 4 ส่วน แล้วนำไปเสียบประจานตามสถานที่ต่าง ๆ
วิธีการประหารชีวิตนี้ถูกยกเลิกไปในปี ค.ศ. 1870
เทวทูตแห่งโลกมืด
เทวทูตแห่งโลกมืด () หรือ เซราฟแห่งจุดจบ เป็นมังงะ ดาร์กแฟนตาซี เขียนโดย ทะกะยะ คะงะมิ ตีพิมพ์โดยสำนักพิมพ์ชูเอชะบนนิตยสารจั้มสแควร์ และรูปแบบภาษาอังกฤษโดย Viz Media บนนิตยสารโชเน็งจัมป์รายสัปดาห์ ประกาศการทำในรูปแบบอนิเมะเมื่อ 28 สิงหาคม 2557 โดย NBCUniversal Entertainment Japan ออกอากาศครึ่งแรกแรกในญี่ปุ่นเมื่อ 4 เมษายน 2558 และจะออกอากาศครึ่งหลังในเดือนตุลาคม 2558
ในปี 2012 เกิดเชื้อไวรัสมรณะแพร่ระบาดไปทั้งโลก เชื้อไวรัสนี้จะส่งผลให้ผู้ที่อายุเกินกว่า 13 ปีล้มตายลง ประชากรมนุษยชาติที่เหลือรอดมีอยู่เพียง 10% และโลกก็เผชิญกับสิ่งมีชีวิตที่เรียกว่า "ทหารม้าวันสิ้นโลก" หรือ "สี่ทหารม้าแห่งยอห์น" เข้าคุกคาม ด้วยเหตุที่มนุษย์ลดลงอย่างมากนี้ ทำให้เผ่าพันธุ์แวมไพร์จำเป็นต้องนำมนุษย์มาทำเป็น "ปศุสัตว์" ให้เลือดแก่แวมไพร์ ในขณะที่เผ่าพันธุ์แวมไพร์ก็จะคอยคุ้มครองมนุษย์เหล่านั้น
เด็กในสถานสงคราะห์เด็กกำพร้า "เฮียะกุยะ" ได้รับการช่วยเหลือจากเหล่าแวมไพร์ และไปอาศัยอยู่ที่นครใต้ดินของเหล่าแวมไพร์ในฐานะปศุสัตว์ โดยที่เหล่าแวมไพร์โกหกว่า มนุษยชาติด้านบนนั้นได้ล่มสลายลงไปหมดสิ้นแล้วจากเชื้อไวรัส "มิคาเอลลา" พี่ใหญ่ซึ่งอาวุโสที่สุดต้องการพาพี่น้องทุกคนหนีออกไปจากที่นี่ไปสู่โลกภายนอก เขาจึงวางแผนเข้าไปตีสนิทกับแวมไพร์ขุนนาง "ลอร์ด เฟริด บาธอรี" และได้แอบชิงแผนที่ของนครใต้ดินและปืนพกมา ทั้งหมดไปถึงทางออกสู่โลกภายนอกแต่ก็ต้องพบกับเฟริดที่มาดักรอ เด็กคนอื่นๆถูกฆ่าตายหมด มิคาเอลใช้จังหวะนี้เอาตัวเข้าขัดขวางแวมไพร์ขุนนางคนนั้นเพื่อให้ "ยู" หนีไป แวมไพร์ขุนนางถูกยูใช้ปืนยิงที่หัวล้มลงไป มิคาเอลาได้รับบาดเจ็บหลักถึงขั้นที่ไม่อาจรอดได้ มิคาเอลบอกว่าตัวเองไม่รอดแล้วให้ยูรีบหนีไป อย่าให้ตนเองตายเปล่า แวมไพร์คนอื่นๆตามมา ทำให้ยูต้องตัดสินใจหนีออกไปสู่โลกภายนอกเพียงคนเดียวด้วยน้ำตา
ยูที่หนีออกไปภายนอก ได้รับการช่วยเหลือจากมนุษย์ที่เป็นทหารของกองทัพปีศาจจักรวรรดิญี่ปุ่น ในขณะที่มิคาเอลาที่กำลังจะตายได้รับการช่วยเหลือโดยอุปราชินีแวมไพร์ให้กลายเป็นแวมไพร์เพื่อที่จะมีชีวิตรอด เขาได้เป็นคนติดตามของเฟริด และมีฉายาในโลกแวมไพร์ว่า "คนโปรดของราชินี" เขามีชีวิตอยู่เพื่อต้องการได้อยู่กับยู คนที่เขารักมากที่สุดและเป็นครอบครัวเพียงคนเดียวที่เหลือรอดของเค้า ในขณะที่ยูเองก็ไม่อาจลืมเรื่องในอดีตได้ เขาเข้าร่วมกับกองทัพปีศาจจักรวรรดิญี่ปุ่นด้วยความแค้นอย่างที่สุดที่จะกำจัดแวมไพร์
บุญเกิด หิรัญคำ
นายบุญเกิด หิรัญคำ อดีตรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช 2 สมัย และอดีตสมาชิกสภาผู้แทนราษฎรจังหวัดชัยภูมิ 4 สมัย และเป็นหนึ่งในสามนักการเมืองที่เป็นโจทย์ยื่นฟ้อง จอมพลถนอม กิตติขจร เมื่อครั้งก่อการรัฐประหารในปี พ.ศ. 2514 ว่าเป็นการก่อกบฎ
นายบุญเกิด หิรัญคำ เกิดเมื่อวันที่ 10 มกราคม พ.ศ. 2475 สำเร็จการศึกษาชั้นมัธยมศึกษาจากโรงเรียนชัยภูมิภักดีชุมพล จังหวัดชัยภูมิ
นายบุญเกิด หิรัญคำ เริ่มทำงานการเมืองโดยสมัครรับเลือกตั้งได้เป็นสมาชิกสภาผู้แทนราษฎรจังหวัดชัยภูมิ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ จากนั้นในปี พ.ศ. 2515 เขาได้ร่วมกับนายอุทัย พิมพ์ใจชน นายอนันต์ ภักดิ์ประไพ เป็นโจทย์ยื่นฟ้องคณะปฏิวัติ ซึ่งมีจอมพลถนอม กิตติขจร หัวหน้าคณะปฏิวัติกับพวกอีกรวม 17 คน เป็นจำเลยต่อศาลอาญาหาว่าเป็นกบฏ อ้างในฟ้องว่า เมื่อวันที่ 17 พฤศจิกายน 2514 จอมพลถนอม กิตติขจร กับพวกได้ร่วมกันใช้กำลังประทุษร้ายและขู่เข็ญประชาชนชาวไทย เพื่อล้มล้างรัฐธรรมนูญ ขอให้ศาลพิจารณาลงโทษตามกฎหมาย แต่หลังจากนั้นไม่นานเขาทั้ง 3 คน กลับถูกคณะผู้มีอำนาจลงโทษจำคุก 7 ปี จนกระทั่งต่อมาในรัฐบาลนายสัญญา ธรรมศักดิ์ ได้มีการออกพระราชบัญญัตินิรโทษกรรมให้ทั้ง 3 คนเขาจำคุกระหว่างวันที่ 22 มิถุนายน พ.ศ. 2515 ตามคำสั่งหัวหน้าคณะปฏิวัติ ที่ 36/2515 และออกจากคุกวันที่ 26 มกราคม พ.ศ. 2517 ตามพระราชบัญญัติยกเลิกคำสั่งหัวหน้าคณะปฏิวัติที่ 36/2515 ลงวันที่ 22 มิถุนายน 2515 พ.ศ. 2517
ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคอธิปัตย์ และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคประชาธิปัตย์ และเขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
นายบุญเกิด หิรัญคำ เป็นผู้ร่วมก่อตั้งพรรคก้าวหน้า และดำรงตำแหน่งเลขาธิการพรรคคนแรก
บุญเกิด ได้รับเลือกตั้งสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่
บุญเกิด หิรัญคำ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
ถนนมหาเศรษฐ์
ถนนมหาเศรษฐ์ () เป็นถนนสายหนึ่งในท้องที่แขวงสี่พระยา เขตบางรัก กรุงเทพมหานคร
ถนนมหาเศรษฐ์มีขนาด 4-5 ช่องการจราจร ไม่มีเกาะกลาง เขตถนนกว้าง 20.70 เมตร ระยะทางยาว 510 เมตร มีจุดเริ่มต้นจากทางแยกมหานคร-สี่พระยาซึ่งเป็นจุดตัดกับถนนสี่พระยาและถนนมหานคร ไปทางทิศใต้ ตัดผ่านซอยเจริญกรุง 39 (ศาลเจ้าเจ็ด), ซอยเจริญกรุง 43 (สะพานยาว) และซอยพุทธโอสถ ไปสิ้นสุดที่ทางแยกมเหสักข์ซึ่งเป็นจุดตัดกับถนนสุรวงศ์และถนนมเหสักข์
ถนนมหาเศรษฐ์เป็นหนึ่งในโครงการทางหลวงเทศบาลตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่แขวงสี่พระยาและแขวงสุริยวงศ์ เขตบางรัก กรุงเทพมหานคร พ.ศ. 2528 โดยมีจุดประสงค์เพื่อแบ่งเบาปริมาณการจราจรบนถนนสี่พระยา ถนนสุรวงศ์ ถนนมเหสักข์ และถนนเจริญกรุงซึ่งอยู่ใกล้เคียง จากนั้นได้ก่อสร้างจนเสร็จและเปิดการจราจรเมื่อเดือนมกราคม พ.ศ. 2545 แต่ยังไม่มีการตั้งชื่อถนนอย่างเป็นทางการในคราวเดียวกัน ต่อมาสำนักงานเขตบางรักได้ออกสำรวจความคิดเห็นของประชาชนในพื้นที่ว่าต้องการใช้ชื่อถนนใดระหว่าง "ถนนเทวศักดิ์" กับ "ถนนมหาเศรษฐ์" ผลการสำรวจปรากฏว่า ประชาชนร้อยละ 70 ต้องการให้ตั้งชื่อว่าถนนมหาเศรษฐ์ ซึ่งหมายความว่า ถนนของผู้มีทรัพย์ สำนักงานเขตจึงทำเรื่องเสนอชื่อดังกล่าวต่อคณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร และถนนสายนี้ได้รับการอนุมัติให้ใช้ชื่อว่ามหาเศรษฐ์ตั้งแต่วันที่ 25 กรกฎาคม พ.ศ. 2546
ปลาขี้ควาย
ปลาขี้ควาย หรือ ปลาขี้ขุย (; ) ปลาทะเลชนิดหนึ่ง ในวงศ์ปลาหิน (Synanceiidae) จัดว่าเป็นเพียงชนิดเดียวเท่านั้นที่อยู่ในสกุล "Trachicephalus"
มีตัวแบนข้างเล็กน้อย หัวสั้น ปากกว้างเชิดขึ้น ลำตัวมีรอยด่างสีนํ้าตาล มักมีจุดขาวประปราย ขอบครีบเป็นสีดำคลํ้า เงี่ยงมีพิษ ซ่อนตัวอยู่ตาม ซอกหินหรือพื้นท้องทะเล มีขนาดความยาวเต็มที่ 8 เซนติเมตร (3.1 นิ้ว) พบกระจายพันธุ์ทั่วไปในมหาสมุทรอินเดียและแปซิฟิก มักอาศัยอยู่กับพื้นน้ำที่เป็นโคลนหรือเลน และอาจพบได้ตามปากแม่น้ำ
ยูกิ (จังหวัดอิบารากิ)
ยูกิ () เป็นเมืองที่ตั้งอยู่ในจังหวัดอิบารากิ, ประเทศญี่ปุ่น เมืองนี้สถาปนาขึ้นเมื่อวันที่ 15 มีนาคม ค.ศ. 1954
เมื่อวันที่ 1 พฤษภาคม ค.ศ. 2015 เมืองมีประชากรประมาณ 51,425 คน และมีความหนาแน่นของประชากร 782 คน/กม.² มีเนื้อที่ทั้งหมด 65.84 กม.² ส่วนใหญ่จะมีประชากรชาวบราซิล ชาวฟิลิปปินส์ ชาวเปรู และเชื้อสายผสมอาศัยอยู่ในเมืองนี้
ฮิตาจิโอตะ
ฮิตาจิโอตะ () เป็นเมืองที่ตั้งอยู่ในจังหวัดอิบารากิ, ประเทศญี่ปุ่น เมืองนี้สถาปนาขึ้นเมื่อวันที่ 15 กรกฎาคม ค.ศ. 1954
เมื่อวันที่ 1 พฤษภาคม ค.ศ. 2015 เมืองมีประชากรประมาณ 52,320 คน และมีความหนาแน่นของประชากร 140คน/กม.² มีเนื้อที่ทั้งหมด 371.99 กม.²
กีฬาเทนนิสในโอลิมปิกฤดูร้อน 1896
การแข่งขันเทนนิสในโอลิมปิกฤดูร้อน 1896 เป็นการแข่งขันเทนนิสโอลิมปิกที่จัดขึ้นในเอเธนส์ ประเทศกรีซ กำหนดแข่งขันระหว่างวันที่ 8-11 เมษายน พ.ศ. 2439
อำเภอยูกิ (จังหวัดอิบารากิ)
อำเภอยูกิ () เป็นอำเภอที่ตั้งอยู่ในจังหวัดอิบารากิ ประเทศญี่ปุ่น เมื่อเดือนพฤษภาคม ค.ศ. 2008 อำเภอนี้มีประชากรประมาณ 23,388 คน และมีความหนาแน่นของประชากร 396 คน/กม.² มีเนื้อที่ทั้งหมด 59.1 กม.²
อำเภอนี้ประกอบด้วย 1 ตำบล คือ ยาจิโยะ ()
ชไมพร สิทธิวรนันท์
ชไมพร สิทธิวรนันท์ (ชื่อเล่น:เปิ้ล) เป็นนักแสดงหญิงชาวไทย ชไมพรเริ่มต้นการศึกษาในระดับชั้นอนุบาลจนถึงชั้น ป.2 ที่โรงเรียนในจังหวัดอุดรธานี โดยเมื่อทางครอบครัวย้ายมาทำธุรกิจที่กรุงเทพนั้น คุณเปิ้ลได้เข้าศึกษาต่อในระดับชั้น ป.3 จนสำเร็จการศึกษา ในระดับชั้นมัธยมต้น ที่โรงเรียนวาสุเทวีในกรุงเทพฯ โดยขณะที่เป็นที่รู้จักในวงกว้างจากการทำงานในด้านการแสดงในช่วงปี พ.ศ. 2536 คุณเปิ้ลกำลังศึกษาในระดับชั้น ปวช. อยู่ที่โรงเรียนกิตติพาณิชยการ ไปพร้อมกับการสอบเทียบจนสำเร็จการศึกษาในระดับชั้นมัธยมปลาย โดยจากบทสัมภาษณ์ในช่วงปี พ.ศ. 2540 คุณเปิ้ลได้เข้าศึกษาต่อในระดับปริญญาตรีที่คณะมนุษยศาสตร์ เอกสื่อสารมวลชน มหาวิทยาลัยรามคำแหง เส้นทางในวงการบันเทิงเริ่มขึ้นในช่วงปี พ.ศ. 2534 ขณะที่เธอนั้น มีอายุ 14 ปี และกำลังศึกษาในระดับชั้น ม.3 ซึ่งจากการแนะนำงานผ่านบริษัทโมเดลลิ่ง ก็ทำให้คุณเปิ้ลนั้นมีผลงานในช่วงแรกๆ จากการทำงานในฐานะนักแสดงสมทบ ในงานด้านภาพยนตร์เรื่องต่างๆ และโดดเด่นมากขึ้นจากการทำงานในการเป็นนางแบบในงานโฆษณาหลายๆ ชิ้น ในช่วงแรกๆ ของการทำงานในวงการบันเทิง
กีฬาเทนนิสในโอลิมปิกฤดูร้อน 1900
การแข่งขันเทนนิสในโอลิมปิกฤดูร้อน 1900 เป็นการแข่งขันเทนนิสโอลิมปิกที่จัดขึ้นในปารีส ประเทศฝรั่งเศส กำหนดแข่งขันระหว่างวันที่ 6-11 กรกฎาคม พ.ศ. 2443
กีฬาเทนนิสในโอลิมปิกฤดูร้อน 1904
การแข่งขันเทนนิสในโอลิมปิกฤดูร้อน 1904 เป็นการแข่งขันเทนนิสโอลิมปิกที่จัดขึ้นในเซนต์หลุยส์ ประเทศสหรัฐอเมริกา กำหนดแข่งขันระหว่างวันที่ 29 สิงหาคม - 3 กันยายน พ.ศ. 2447
กีฬาเทนนิสในโอลิมปิกฤดูร้อน 1906
การแข่งขันเทนนิสในกีฬาโอลิมปิกซ้อน 1906 เป็นการแข่งขันเทนนิสโอลิมปิกที่จัดขึ้นในเอเธนส์ ประเทศกรีซ กำหนดแข่งขันระหว่างวันที่ 23-26 เมษายน พ.ศ. 2449
กีฬาเทนนิสในโอลิมปิกฤดูร้อน 1908
การแข่งขันเทนนิสในโอลิมปิกฤดูร้อน 1908 เป็นการแข่งขันเทนนิสโอลิมปิกที่จัดขึ้นในลอนดอน ประเทศสหราชอาณาจักร กำหนดแข่งขันระหว่างวันที่ 6 พฤษภาคม - 11 กรกฎาคม พ.ศ. 2451
กีฬาเทนนิสในโอลิมปิกฤดูร้อน 1912
การแข่งขันเทนนิสในโอลิมปิกฤดูร้อน 1912 เป็นการแข่งขันเทนนิสโอลิมปิกที่จัดขึ้นในสต็อคโฮล์ม ประเทศสวีเดน กำหนดแข่งขันระหว่างวันที่ 5 พฤษภาคม - 5 กรกฎาคม พ.ศ. 2455
ตะกรับ (แก้ความกำกวม)
ตะกรับ หรือ กระตรับ เป็นชื่อสามัญที่ใช้เรียกปลาหลายชนิด ในหลายวงศ์
ปลาใบไม้ (แก้ความกำกวม)
ปลาใบไม้ เป็นชื่อสามัญที่ใช้เรียกปลาหลายชนิด หลายวงศ์ โดยมากมักมีรูปสัณฐานเหมือนใบไม้
แบงแชนแนล
แบง แชนแนล () เป็นช่องรายการเพลงและวาไรตี้ของแกรมมี่ ที่ออกอากาศทางดาวเทียมและเคเบิลทีวี เป็นช่องที่นำเสนอเกี่ยวกับเพลงในแนว Music & Variety โดยที่ผู้ชมมีสิทธิที่จะขอเพลง หรือ Chat ผ่าน SMS กันทางทีวี ตลอด 24 ชั่วโมง ตามคำขวัญในอดีตว่า "แบง แชนแนล ที่เดียวอยู่ ช่องเดียวจบ" เป็นคำขวัญในปัจจุบัน "แบง แชนแนล ช่องของคนใจรุ่น Generation" และล่าสุดคำขวัญในปัจจุบันคือ "We bang the music" เป็นรายการเพลงที่สามารถให้ผู้ชมมีส่วนร่วมในการจัดรายการ ทั้งเลือกเพลง เล่นเกม และวาไรตี้ได้อย่างเต็มที่
อย่างไรก็ตาม มติที่ประชุมคณะกรรมการของ จีเอ็มเอ็มทีวี มีการลงเสียงเด็ดขาดว่า จะให้บริษัทยุติบทบาทในการเป็นผู้บริหารสถานีโทรทัศน์ดาวเทียมลง และจะเน้นการผลิตรายการเพื่อช่องวันและจีเอ็มเอ็ม 25 แทน มีผลทำให้ช่อง แบง แชนแนล ต้องยุติการออกอากาศตั้งแต่วันที่ 31 ธันวาคม พ.ศ. 2558 เป็นต้นไป
สึกุโยะมิ
สึกุโยะมิ () เป็นจันทรเทพในศาสนาชินโตและคติชนญี่ปุ่น สึกุโยะมิเป็นบุตรองค์ที่สองในบรรดาพี่น้องสามคนที่กำเนิดขึ้นมาเมื่อเทพอิซะนะงิ เทพผู้ให้กำเนิดผืนแผ่นดินแห่งแรก เกาะโอะโนะโงะโระ ได้อาบน้ำเพื่อชำระล้างตัวเองจากมลทิลภายหลังเดินทางไปโลกบาดาลเพื่อพบเทพีอิซะนะมิ ภริยาที่ตายแล้ว ด้วยความรังเกียจรูปลักษณ์ของภริยาจึงหนีกลับมายังโลก เมื่อกลับมายังโลกจึงอาบน้ำชำระล้างตัวเอง ระหว่างที่ชำระล้างดวงตาข้างขวานั้น ก็เกิดขึ้นมาเป็นสึกุโยะมิ
ภายหลังสึกุโยะมิได้ปีนบันไดขึ้นไปบนสวรรค์และอาศัยอยู่บนนั้น และแต่งงานกับพี่สาวตัวเอง สุริยเทพีอะมะเตะระซุ จนกระทั่งวันหนึ่งสึกุโยะมิได้พบว่า เบื้องหลังการเตรียมกระยาหารที่เลิศรสนั้น อุเกะ โมะชิ เทพีแห่งสรรพาหาร ได้ดึงออกมาจากดวงตา จมูก ปาก และทวารหนักของนาง ด้วยความรังเกียจ เขาจึงได้บันดาลโทสะสังหารนาง เมื่อเรื่องทราบถึงสุริยเทพี นางจึงโกรธสึกุโยะมิมาก และไม่ขอพบกันอีก นับแต่นั้นดวงอาทิตย์และดวงจันทร์ก็ไม่เคยได้พบกันอีกเลย
สึกุโยะมิมีศักดิ์เป็นปู่ของทวดของคะมุยะมะโตะ อิวะเระบิโกะ ปฐมจักรพรรดิแห่งญี่ปุ่น
อะเล็ช บิดัล
อะเล็ช บิดัล ปาร์แร็ว () เกิดเมื่อวันที่ 21 สิงหาคม พ.ศ. 2532 เป็นนักฟุตบอลอาชีพชาวสเปน ปัจจุบันเล่นให้กับสโมสรฟุตบอลเซบิยา ในตำแหน่งปีกขวา เขายังสามารถเล่นในตำแหน่งกองหลังตำแหน่งขวาได้
ณพสิน แสงสุวรรณ
ณพสิน แสงสุวรรณ (ชื่อเล่น: หนุ่ม) เกิดเมื่อวันที่ 10 กรกฎาคม พ.ศ. 2524 ที่ จังหวัดสมุทรปราการ เป็นนักร้อง นักแสดง และอดีตนักร้องนำวง กะลา (วงดนตรี) หลังจากที่วงกะลาถึงจุดแตกหักในปี พ.ศ. 2557 ทำให้ณพสินได้ก้าวมาเป็นศิลปินเดี่ยวในสังกัดค่ายจีนี่เรคอร์ดส และได้ปล่อยผลงานเพลงเดี่ยวของเขา "เขาจะรู้บ้างไหม" ในวันที่ 16 มิถุนายน 2558 ทางช่องจี่นี่เรดคอร์ดบนยูทูบ
ณพสิน แสงสุวรรณ (ชื่อเดิม กฤตพจน์ แสงสุวรรณ และยุทธพงษ์ แสงสุวรรณ) เกิดเมื่อวันที่ 10 กรกฎาคม พ.ศ. 2524 ที่ จังหวัดสมุทรปราการ โดยมีบิดาคืออนุสรณ์ แสงสุวรรณ และมารดาคือวิภา แสงสุวรรณ จบการศึกษาระดับมัธยมปลายจากโรงเรียนวัดทรงธรรม และศึกษาระดับอุดมศึกษาจาก คณะศิลปศาสตร์ สาขาวิชาการจัดการการท่องเที่ยว มหาวิทยาลัยศรีปทุม
ณพสินเข้าประกวดเวทีประกวดดนตรีฮอตเวฟมิวสิกอวอร์ดส์ครั้งที่ 3 เมื่อปี พ.ศ. 2541 จนมีโอกาสได้เซ็นสัญญากับค่าย จีนี่เรคอร์ดส ในเครือ จีเอ็มเอ็ม แกรมมี่ และได้เป็นนักร้องนำในวง KALA และมีผลงานกับวง KALA ออกมาเรื่อยๆ จนในปี พ.ศ. 2557 KALA ได้ถึงจุดแตกหักโดยณพสินให้เหตุผลว่า "การทำงานไม่ตรงกัน" และณพสินก็ได้แยกตัวออกมาเป็นศิลปินเดี่ยว
ณพสินได้สมรสกับ แฟนสาวนอกวงการ จูน เพ็ญชุลี หนูแก้ว ที่โรงแรมเชอราตัน แกรนด์ สุขุมวิท ณ ห้องบอลรูม 1 ชั้น 4 เมื่อวันที่ 14 มีนาคม พ.ศ. 2553
ปีเตอร์ นอร์วิก
ปีเตอร์ นอร์วิก เป็นนักวิทยาศาสตร์คอมพิวเตอร์ชาวอเมริกัน เกิดเมื่อวันที่ 14 ธันวาคม ค.ศ. 1956 ปัจจุบันเป็นผู้อำนวยการด้านการวิจัยของบริษัทกูเกิล
ปีเตอร์ นอร์วิก เป็นนักวิจัยและสมาชิกของสมาคมเพื่อความก้าวหน้าทางปัญญาประดิษฐ์ (AAAI) และเป็นผู้แต่งหนังสือ "Artificial Intelligence: A Modern Approach" ร่วมกับสจวร์ต รัสเซลล์ อันเป็นหนังสือด้านปัญญาประดิษฐ์ที่ใช้กันอย่างแพร่หลายที่สุดในปัจจุบัน ในอดีต นอร์วิกเคยทำงานที่ Ames Research Center ขององค์การบริหารการบินและอวกาศแห่งชาติ สหรัฐฯ เป็นผู้ดูแลนักวิทยาศาสตร์ 200 คนดำเนินการวิจัยด้านหุ่นยนต์ ระบบอัตโนมัติ วิศวกรรมซอฟต์แวร์อัตโนมติและการวิเคราะห์ข้อมูล ประสาทวิศวกรรม งานวิจัยระบบความร่วมมือ และการตัดสินใจบนระบบจำลอง
นอร์วิกจบการศึกษาระดับปริญญาตรีทางด้านคณิตศาสตร์ประยุกต์จากมหาวิทยาลัยบราวน์ และระดับปริญญาเอกจากมหาวิทยาลัยแคลิฟอร์เนีย เบิร์กลีย์
นอร์วิก เป็นผู้ช่วยศาสตราจารย์ที่มหาวิทยาลัยเซาเทิร์นแคลิฟอร์เนียและเป็นนักวิจัยที่เบิร์กลีย์ มีผลงานการตีพิมพ์มากกว่า 50 ฉบับในด้านของวิทยาศาสตร์คอมพิวเตอร์ โดยเฉพาะสายปัญญาประดิษฐ์ การประมวลผลภาษาธรรมชาติ การได้มาซึ่งข้อมูล และวิศวกรรมซอฟต์แวร์ รวมทั้งมีผลงานหนังสือ " Artificial Intelligence: A Modern Approach" และ "Paradigms of AI Programming: Case Studies in Common Lisp"
ในปี ค.ศ. 2011 นอร์วิกร่วมกับเซบาสเตียน ทรุนพัฒนาระบบการสอนวิชาปัญญาประดิษฐ์ออนไลน์ โดยมีนักเรียนกว่า 160,000 คนเข้าร่วมศึกษา และปัจจุบันยังมีงานสอนออนไลน์ที่เว็บไซต์ อีกด้วย
สจวร์ต รัสเซลล์
สจวร์ต โจนาธาน รัสเซลล์ เป็นนักวิทยาศาสตร์คอมพิวเตอร์ มีชื่อเสียงทางด้านปัญญาประดิษฐ์
รัสเซลล์เกิดที่เมืองพอร์ธสมัธ ประเทศอังกฤษ จบการศึกษาระดับปริญญาตรี เกียรตินิยมอันดับหนึ่งสาขาฟิสิกส์ ที่มหาวิทยาลัยออกซฟอร์ดในปี ค.ศ. 1982 จากนั้นจบการศึกษาระดับปริญญาเอกที่มหาวิทยาลัยสแตนฟอร์ดด้านวิทยาศาสตร์คอมพิวเตอร์ในปี ค.ศ. 1986 หลังจบการศึกษาได้ทำงานเป็นอาจารย์อยู่ที่มหาวิทยาลัยแคลิฟอร์เนีย เบิร์กลีย์จนปัจจุบันได้เป็นศาสตราจารย์ประจำสาขาวิชาวิทยาศาสตร์คอมพิวเตอร์ นอกจากนั้น ยังเป็นศาสตราจารย์พิเศษทางด้านศัลกรรมประสาทวิทยาที่มหาวิทยาลัยแคลิฟอร์เนีย ซานฟรานซิสโกหลังจากอุทิศตนทำงานวิจัยด้านสรีรวิทยาคำนวณ
รัสเซลล์เป็นผู้ได้รับรางวัล IJCAI Computers and Thought Award ในปี ค.ศ. 1995 อันเป็นรางวัลระดับนานาชาติที่มอบให้กับนักวิจัยที่มีผลงานโดดเด่นที่อายุน้อยกว่า 35 ปี จากนั้นในปี ค.ศ. 2003 ได้เป็นนักวิจัยของสมาคมคอมพิวเตอร์เอซีเอ็ม และในปี ค.ศ. 2011 ได้เข้าร่วมสมาคมอเมริกันเพื่อความก้าวหน้าทางด้านวิทยาศาสตร์
รัสเซลล์ได้แต่งหนังสือ "Artificial Intelligence: A Modern Approach" ร่วมกับปีเตอร์ นอร์วิก อันเป็นตำราเรียนทางด้านปัญญาประดิษฐ์ที่แพร่หลายที่สุด ใช้กันใน 1,200 มหาวิทยาลัยใน 100 ประเทศ
สมาคมเพื่อความก้าวหน้าทางปัญญาประดิษฐ์
สมาคมเพื่อความก้าวหน้าทางปัญญาประดิษฐ์ () เป็นสมาคมทางวิทยาศาสตร์นานาชาติที่ไม่แสวงหาผลกำไร มีจุดประสงค์เพื่อส่งเสริมงานวิจัยทางด้านปัญญาประดิษฐ์ สมาคมมีเป้าหมายเพื่อเพิ่มความเข้าใจของคนทั่วไปเกี่ยวกับปัญญาประดิษฐ์ (AI) พัฒนาการสอนและการให้ความรู้ด้านปัญญาประดิษฐ์กับนักปฏิบัติ และช่วยให้คำแนะนำในการวางแผนวิจัยและการให้ทุนวิจัย โดยคำนึงถึงความสำคัญและศักยภาพของการพัฒนาปัญญาประดิษฐ์ในปัจจุบันและทิศทางของปัญญาประดิษฐ์ในอนาคต
สมาคมก่อตั้งขึ้นในปี ค.ศ. 1979 ภายใต้ชื่อ สมาคมอเมริกันเพื่อปัญญาประดิษฐ์ และได้เปลี่ยนชื่อในปี 2007 เป็น "สมาคมเพื่อความก้าวหน้าทางปัญญาประดิษฐ์" มีสมาชิกอยู่ 4,000 คนทั่วโลก ในช่วงแรก นายกสมาคมเป็นผู้มีชื่อเสียงในด้านวิทยาศาสตร์คอมพิวเตอร์มากมาย ไม่ว่าจะเป็นอัลเลน นิวเวลล์ เอ็ดเวิร์ด ไฟเกนเบาม์ มาร์วิน มินสกี และจอห์น แม็กคาร์ธีย์ ปัจจุบัน นายกสมาคมคือ โยลันดา กิล
สมาคมเพื่อความก้าวหน้าทางปัญญาประดิษฐ์ให้บริการหลายอย่างกับวงการปัญญาประดิษฐ์ สมาคมให้การสนับสนุนการประชุมวิชาการตลอดจนการประชุมสัมมนาย่อยในแต่ละปี และยังให้การสนับสนุนวารสารวิชาการ 14 ฉบับในสาขาปัญญาประดิษฐ์ สมาคมมีสื่อสิ่งพิมพ์ "AI Magazine" ที่มีชื่อเสียงที่จะเผยแพร่การค้นพบใหม่ๆที่สำคัญในสาขาปัญญาประดิษฐ์ และช่วยให้สมาชิกได้เข้าถึงงานวิจัยล่าสุดในสายที่ตนเชี่ยวชาญ นิตยสารนี้เผยแพร่มาอย่างต่อเนื่องนับตั้งแต่ปี ค.ศ. 1980
สมาคมเป็นผู้จัดการประชุมวิชาการ "AAAI Conference on Artificial Intelligence" ที่ถือได้ว่าเป็นงานประชุมวิชาการที่ใหญ่ที่สุดแห่งหนึ่งในสาขาปัญญาประดิษฐ์
วงศ์ปลาเสือดำ
วงศ์ปลาเสือดำ () วงศ์ปลาน้ำจืดขนาดเล็กวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Nandidae (/แนน-ดิ-ดี/)
มีรูปร่างกลมเป็นรูปไข่หรือกลมรี แบนข้างมาก หัวค่อนข้างใหญ่ ปากกว้างและยืดหดได้ มุมปากยื่นถึงด้านหลังของนัย์ตา เกล็ดเป็นแบบสาก หนังริมกระดูกแก้มแยกกัน รูจมูกคู่หน้าอยู่ชิดกับจมูกคู่หลัง ขอบกระดูกแก้มอันกลาง มีซี่กระดูกปลายแหลมหนึ่งอัน มีฟันที่กระดูกขากรรไกร กระดูกเพดานปาก และบนลิ้น เส้นข้างลำตัวไม่สมบูรณ์ หรือไม่มีในบางสกุล ครีบหางมีก้านครีบเดี่ยวที่เป็นซี่แข็งปลายแหลมจำนวน 13 ก้าน และครีบก้นมีก้านครีบเดี่ยวที่เป็นซี่แข็งปลายแหลมจำนวน 3 ก้าน ครีบหางมนกลม
จำแนกออกได้เป็น 3 สกุล พบกระจายพันธุ์ฺในภูมิภาคแอฟริกาตะวันตกและเอเชียใต้จนถึงอาเซียนหมายเหตุ: เดิมปลาในวงศ์นี้เคยรวมกันเป็นวงศ์ใหญ่กว่านี้ แต่ปัจจุบันได้แยกออกเป็นวงศ์ต่างหาก คือ Polycentridae ที่พบในภูใมิภาคอเมริกาใต้ และ Pristolepididae ที่พบในภูมิภาคเอเชียใต้และอาเซียน
เล็ตส์สเตย์ทูเก็ดเดอร์ (เพลง)
"เล็ตส์สเตย์ทูเก็ดเดอร์" () เป็นเพลงของอัล กรีน จากอัลบั้มชื่อเดียวกัน ที่ออกจำหน่ายเมื่อ ค.ศ. 1972 เพลงผลิตและบันทึกเสียงโดยวิลลี มิตเชลล์ และผสมเสียงโดยมิตเชลล์ และเทร์รี แมนนิง เพลงออกเป็นซิงเกิลใน ค.ศ. 1971 "เล็ตส์สเตย์ทูเก็ดเดอร์" ขึ้นอันดับหนึ่งบนบิลบอร์ดฮอต 100 และอยู่ในชาร์ตนาน 16 สัปดาห์ และขึ้นอันดับหนึ่งบนชาร์ตอาร์แอนด์บีของ"บิลบอร์ด"นาน 9 สัปดาห์ บิลบอร์ดจัดให้เป็นเพลงอันดับที่ 11 แห่งปี ค.ศ. 1972 และนิตยสาร"โรลลิงสโตน"จัดอันดับให้อยู่อันดับที่ 60 ในรายชื่อเพลง 500 เพลงที่ดีที่สุดตลอดกาล
กุสตาฟว์ ดอเร
ปอล กุสตาฟว์ ลูย คริสต็อฟ ดอเร () หรือ กุสตาฟว์ ดอเร (6 มกราคม ค.ศ. 1832 – 23 มกราคม ค.ศ. 1883) เป็นศิลปินชาวฝรั่งเศส
ดอเรเกิดเมื่อปี ค.ศ. 1832 ที่เมืองสทราซบูร์ เมื่อมีอายุได้ 5 ปี เขาก็เริ่มวาดภาพ และเมื่ออายุได้ 12 ปี เขาก็เริ่มทำภาพพิมพ์หิน ครอบครัวของดอเรย้ายไปอยู่ที่ปารีสเมื่อดอเรอายุได้ 15 ปี ที่นั่นเขาเริ่มเป็นที่รู้จักในฐานะนักวาดภาพประกอบ จากผลงานภาพประกอบในหนังสือของนักเขียนหลายคน เช่น ฟร็องซัว ราเบอแล และออนอเร เดอ บาลซัก รวมถึง "ดอนกิโฆเต้" ฉบับภาษาฝรั่งเศส และ "The Raven" ของเอดการ์ แอลลัน โพ ในปี ค.ศ. 1867 ผลงานของดอเรได้ถูกนำไปจัดแสดงที่กรุงลอนดอน และได้รับคำติชมอย่างมากจนทำให้เขาได้งานที่สำนักพิมพ์ Grant & Co และผลิตผลงาน "London: A Pilgrimage" ซึ่งได้รับความนิยมอย่างมาก
ในช่วงหลัง ดอเรได้วาดภาพประกอบให้กับหนังสือของคอเลริดจ์ และเทนนีสัน รวมถึง "แพระไดส์ลอสต์" ของมิลตัน และ "ดีวีนากอมเมเดีย" ของดันเต เขาอยู่เป็นโสดตลอดชีวิต และอาศัยอยู่กับแม่จนกระทั่งเสียชีวิตในปี ค.ศ. 1883 ที่กรุงปารีส ขณะมีอายุได้ 51 ปี
สมดุล
"สมดุล" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 25 กุมภาพันธ์ พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ โดยเป็นการกลับมาร่วมงานอีกครั้งกับค่ายจีนี่เรคอร์ดส หลังจากที่ห่างหายไปถึง 2 ปีของวง
เพลงนี้ได้ถ่ายทอดมุมมองที่ดีในด้านบวก การยอมรับข้อดีข้อเสียของกันและกันย่อมทำให้เกิด “สมดุล” ที่ดีในการใช้ชีวิตด้วยกันอย่างมีความสุข เพลงนี้มีความพิเศษคือได้ TED JENSEN เจ้าของรางวัลแกรมมี่อวอร์ด มาช่วยทำ Mastering ให้
เพลง "สมดุล" ติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 พฤษภาคม พ.ศ. 2558 และติดอันดับสูงสุดที่ 18 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฟุตบอลโลกหญิง 2015 รอบชิงชนะเลิศ
การแข่งขัน ฟุตบอลโลกหญิง 2015 รอบชิงชนะเลิศ เป็นการแข่งขัน ฟุตบอล ที่จะเกิดขึ้นในวันที่ 5 กรกฎาคม พ.ศ. 2558 ที่ บีซีเพลซ, ในเมือง แวนคูเวอร์, ประเทศแคนาดา, เพื่อหาผู้ชนะของ ฟุตบอลโลกหญิง 2015. เป็นการพบกันระหว่าง สหรัฐอเมริกา และ ญี่ปุ่น.
ก่อนที่จะมีการแข่งขัน, ผู้เข้าชิงชนะเลิศทั้งสองทีมเคยพบกันมาแล้วทั้งสิ้นสามครั้งในการแข่งขันฟุตบอลโลก. สหรัฐอเมริกา เอาชนะ ญี่ปุ่น 3–0 ในการแข่งขันรอบแบ่งกลุ่ม ปี ค.ศ. 1991, ชนะ 4–0 ในการแข่งขัน 1995 รอบก่อนรองชนะเลิศ, ในขณะที่ญี่ปุ่นกลับทำผลงานดีขึ้นในการเอาชนะ สหรัฐอเมริกา 3–1 ใน การยิงลูกโทษ ในการแข่งขัน ฟุตบอลโลกหญิง 2011 รอบชิงชนะเลิศ หลังจากการแข่งขันเสมอ 2–2 หลังจากจบ การต่อเวลาพิเศษ. การพบกันครั้งล่าสุดระหว่างทั้งสองทีมเกิดขึ้น นัดชิงเหรียญทอง ในการแข่งขัน โอลิมปิกฤดูร้อน 2012. จบลงที่สกอร์ 2–1 สำหรับชัยชนะของสหรัฐอเมริกา. ทั้งสหรัฐอเมริกา และ ญี่ปุ่นเริ่มต้นการแข่งขันฟุตบอลโลกหญิง 2015 เป็นรายการโปรดที่จะชนะในการแข่งขัน. สหรัฐอเมริกาเป็นทีมอันดับที่สองของ อันดับโลกหญิงฟีฟ่า, ขณะที่ญี่ปุ่นได้รับการจัดอันดับที่สี่.
สหรัฐอเมริกาเข้าร่วมการแข่งขันปี 2015 ในฐานะแชมป์โลกสองสมัย, โดยได้รับครั้งแรกและครั้งที่สามของการจัดการแข่งขันฟุตบอลโลกหญิง. สหรัฐอเมริกาเป็นทีมแรกที่ครองแชมป์ใน การสถาปนาการแข่งขันในปี 1991 ตามแบบฉบับของฟุตบอลโลกหญิง, จัดขึ้นในประเทศจีน. พวกเขาเอาชนะ นอร์เวย์ 2–1 ในการแข่งขัน รอบชิงชนะเลิศ, จากสองประตูของ มิเชลเล อาเคอร์ส-สตาห์ล. ใน รอบชิงชนะเลิศ ปี 1999, ชาติเจ้าภาพ สหรัฐอเมริกา และ จีน ต่างเล่นเพื่อที่จะทำประตูแต่กลับจบลงด้วยการเสมอกันในเกม 90 นาที. หลังต่อเวลาพิเศษ, สหรัฐอเมริกา ชนะนัดนี้ด้วยการตัดสินยิงลูกโทษไปด้วยสกอร์ 5-4.
นัดชิงชนะเลิศปี 2015 ถือเป็นครั้งที่สองติดต่อกันของทีมญี่ปุ่นในการแข่งขันฟุตบอลโลกหญิงรอบสุดท้าย. ชัยชนะหนแรกและครั้งเดียวของพวกเขาคือการใช้จ่ายของทีมชาติสหรัฐอเมริกาในฉบับล่าสุดของฟุตบอลโลกหญิง, จัดขึ้นที่ประเทศเยอรมนี.
ทศางค์
ทศางค์ หรือ สิบลด (; ; ; ) ในภาษาฮีบรู หมายถึง "หนึ่งในสิบ" การถวายทศางค์ เป็นแนวความคิดที่มาจากศาสนายูดาห์ ซึ่งมีบันทึกในคัมภีร์ฮีบรูหมวดโทราห์ หรือคัมภีร์ไบเบิลภาคพันธสัญญาเดิมหมวดเบญจบรรณของศาสนาคริสต์ การถวายทศางค์เป็นกฎข้อบังคับสำหรับวงศ์วานอิสราเอลทุกคน คนอิสราเอลจะต้องถวาย 10% ของทุกสิ่งที่เขาหามาได้และเพาะปลูกได้ไว้ที่พลับพลาหรือพระวิหารของพระเจ้า
ในบทบัญญัติของพระเจ้าคนอิสราเอลต้องถวายหนึ่งในสิบของสัตว์เลี้ยงและผลผลิตจากที่ดิน รวมทั้งรายได้ของพวกเขาแด่พระเจ้าอันเป็นที่ยอมรับว่าพระเจ้าได้ทรงอวยพรเขา โดยพื้นฐานแล้วทศางค์นี้จะถูกนำไปใช้จ่ายเกี่ยวกับการนมัสการและการสนับสนุนพวกปุโรหิต พระเจ้าทรงถือว่าประชากรของพระองค์ต้องรับผิดชอบในการบริหารจัดการทรัพยากรที่พระองค์ได้ประทานแก่พวกเขาในดินแดนพระสัญญา
หัวใจของทศางค์คือตระหนักว่าพระเจ้าทรงเป็นเจ้าของทุกสิ่ง พระเจ้าทรงสร้างมนุษย์ และพวกเขาเป็นหนี้ทุกลมหายใจเข้าออกต่อพระองค์ ดังนั้น ไม่มีใครเป็นเจ้าของสิ่งที่เขามีโดยไม่ได้รับจากพระเจ้าก่อน ในบทบัญญัติเรื่องทศางค์ พระเจ้าเพียงแต่ทรงบัญชาให้พวกเขาคืนสิ่งที่พระองค์ได้ประทานแก่พวกเขาก่อนสิ่งอื่นใด
บางคนเข้าใจว่าการถวายทศางค์ในพันธสัญญาเดิมเปรียบเสมือนการเสียภาษี เพื่อให้ปุโรหิตและคนเลวีได้มีกินมีใช้ ในพันธสัญญาใหม่ไม่มีที่ไหนสั่งหรือแม้แต่แนะนำให้คริสเตียนยอมรับกฎแห่งการถวายทศางค์อย่างเป็นทางการ นักบุญเปาโลกล่าวว่า ผู้เชื่อควรแยกรายรับไว้ส่วนหนึ่งเพื่อสนับสนุนคริสตจักร ไม่มีที่ไหนในพันธสัญญาใหม่ที่บอกจำนวนเปอร์เซ็นต์ของรายได้ที่คริสเตียนจะต้องแยกไว้ แต่บอกว่าให้เป็นไปตามที่พระเจ้าได้ทรงให้ท่านจำเริญขึ้น คริสตจักรยกเอาตัวเลข 10% มาจากทศางค์ในพันธสัญญาเดิมแล้วนำมาประยุกต์ว่าเป็นจำนวน “ขั้นต่ำที่แนะนำ” สำหรับคริสเตียนในการถวาย
อย่างไรก็ตามคริสเตียนไม่ควรมีความรู้สึกว่าเป็นหน้าที่ที่จะต้องถวายเสมอ เขาควรถวาย “ตามที่พระเจ้าได้ทรงให้ท่านจำเริญขึ้น” นี่หมายความว่า บางครั้งอาจมากกว่าหรือน้อยกว่าจำนวนทศางค์ ทั้งหมดขึ้นอยู่กับความสามารถ ความสมัครใจของเขา และตามความจำเป็นของคริสตจักร คริสเตียนทุกคนควรอธิษฐานขอสติปัญญาจากพระเจ้าว่าเขาควรถวายหรือไม่ และ/หรือเท่าไหร่
การสมรสเพศเดียวกันในเนเธอร์แลนด์
ในประเทศเนเธอร์แลนด์ การสมรสเพศเดียวกัน () ชอบด้วยกฎหมายตั้งแต่วันที่ 1 เมษายน ค.ศ. 2001 เป็นต้นมา ซึ่งทำให้ประเทศเนเธอร์แลนด์เป็นประเทศแรกของโลกที่การสมรสเพศเดียวกันชอบด้วยกฎหมาย
จากผลสำรวจของ Ifop ที่ได้ทำการสำรวจเมื่อเดือนพฤษภาคม ค.ศ. 2013 ที่ผ่านมา ชาวดัตช์กว่า 85% สนับสนุนการอนุญาตให้คู่ครองเพศเดียวกันทำการสมรสและรับเลี้ยงบุตรบุญธรรม
การสมรสเพศเดียวกันในเบลเยียม
เมื่อวันที่ 1 มิถุนายน ค.ศ. 2003 ประเทศเบลเยียมได้กลายเป็นประเทศที่สองของโลกที่การสมรสเพศเดียวกันชอบด้วยกฎหมาย ตามหลังประเทศเนเธอร์แลนด์ และ "การอยู่ร่วมกันตามกฎหมาย" () ระหว่างบุคคลเพศเดียวกันก็ชอบด้วยกฎหมายมาตั้งแต่วันที่ 1 มกราคม ค.ศ. 2000
ในอดีตการสมรสกับบุคคลเพศเดียวกันสัญชาติอื่นหรือระหว่างบุคคลเพศเดียวกันสัญชาติอื่นด้วยกันเองไม่สามารถกระทำได้หากประเทศเจ้าของสัญชาติไม่อนุญาต อย่างไรก็ตามได้มีคำสั่งรัฐมนตรีเมื่อวันที่ 24 มกราคม ค.ศ. 2004 ที่อนุญาตให้บุคคลดังกล่าวสามารถสมรสได้ แม้ประเทศเจ้าของสัญชาติจะไม่อนุญาตก็ตาม ซึ่งถือว่าเป็นการเปิดโอกาสให้บุคคลเพศเดียวกันทุกคู่ทำการสมรสได้โดยชอบด้วยกฎหมาย
ในปัจจุบัน คู่สมรสเพศเดียวกันในประเทศเบลเยียมสามารถทำการสมรสและรับบุตรบุญธรรมได้โดยชอบด้วยกฎหมาย
การสมรสเพศเดียวกันในสเปน
การสมรสเพศเดียวกันชอบด้วยกฎหมายในประเทศสเปนตั้งแต่วันที่ 3 กรกฎาคม ค.ศ. 2005 เป็นต้นมา โดยในปี ค.ศ. 2004 รัฐบาลพรรคแรงงานสังคมนิยมสเปน นำโดยนายกรัฐมนตรี นายโฆเซ ลุยส์ โรดริเกซ ซาปาเตโร ได้เริ่มการรณรงค์การรับรองสิทธิในการสมรสเพศเดียวกัน รวมถึงสิทธิในการรับบุตรบุญธรรมโดยคู่ครองเพศเดียวกัน ภายหลังจากการอภิปรายอย่างกว้างขวาง รัฐสภาสเปนได้ผ่านร่างกฎหมายอนุญาตการสมรสเพศเดียวกันเมื่อวันที่ 30 มิถุนายน ค.ศ. 2005 และประกาศลงในรัฐกิจจานุเบกษาเมื่อวันที่ 2 กรกฎาคม ค.ศ. 2005 และมีผลใช้บังคับในวันถัดไป ทำให้สเปนกลายเป็นประเทศที่สามของโลกที่การสมรสเพศเดียวกันชอบด้วยกฎหมาย ภายหลังประเทศเนเธอร์แลนด์และเบลเยียม และก่อนหน้าประเทศแคนาดา 17 วัน
แม้ว่าการรับรองกฎหมายฉบับนี้จะได้รับความสนับสนุนจากประชาชนกว่า 66% ก็ไม่ได้หมายความว่ากฎหมายฉบับดังกล่าวจะปราศจากความขัดแย้งแต่อย่างใด บุคคลผู้มีตำแหน่งในศาสนจักรโรมันคาทอลิกได้คัดค้านอย่างแข็งขัน โดยวิพากษ์วิจารณ์ว่าการกระทำดังกล่าวเป็นการทำให้ความหมายของการสมรสนั้นเสื่อมลง ส่วนกลุ่มอื่นๆ ก็ได้แสดงความห่วงใยต่อประเด็นเรื่องการรับบุตรบุญธรรมของคู่ครองเพศเดียวกัน การออกมาชุมนุมเพื่อสนับสนุนและคัดค้านกฎหมายฉบับนี้ได้มีผู้เข้าร่วมเป็นหลักพันจากทั่วประเทศสเปน และภายหลังจากที่ได้มีการรับรองสิทธิดังกล่าวแล้ว พรรคประชาชน ซึ่งเป็นพรรคอนุรักษนิยมฝ่ายขวาของประเทศ ได้นำเรื่องขึ้นสู่ศาลรัฐธรรมนูญสเปนเพื่อวินิจฉัย
ในปีแรกของการประกาศใช้กฎหมาย คู่ครองเพศเดียวกันกว่า 4,500 คนได้ทำการสมรสในประเทศสเปน ไม่นานหลังจากการใช้กฎหมายฉบับดังกล่าว ประเด็นสถานะของการสมรสกับบุคคลต่างชาติ ซึ่งประเทศเจ้าของสัญชาติยังไม่รับรองการสมรสเพศเดียวกันก็ได้เป็นที่กล่าวถึง ซึ่งรัฐมนตรีว่าการกระทรวงยุติธรรมได้กล่าวว่ากฎหมายรับรองการสมรสเพศเดียวกันของสเปนอนุญาตให้ชาวสเปนสามารถสมรสกับบุคคลต่างชาติ แม้ว่าประเทศเจ้าของสัญชาติจะไม่รับรองความเป็นคู่ครองทางกฎหมายก็ตาม อย่างไรก็ตาม คู่ครองหนึ่งคนนั้นจะต้องมีสัญชาติสเปนจึงจะสามารถสมรสได้ แต่บุคคลต่างชาติสองคนอาจสมรสกันได้หากทั้งคู่มีถิ่นที่อยู่ในประเทศสเปนโดยชอบด้วยกฎหมาย
ในการเลือกตั้งทั่วไปเมื่อเดือนพฤศจิกายน ค.ศ. 2011 พรรคประชาชนได้รับชัยชนะอย่างถล่มทลาย นายมาเรียโน ราฆอย หัวหน้าพรรคดังกล่าวได้คัดค้านการสมรสเพศเดียวกัน แต่การตัดสินใจว่าจะยกเลิกกฎหมายฉบับดังกล่าวหรือไม่นั้นจะกระทำขึ้นได้ภายหลังการวินิจฉัยของศาลรัฐธรรมนูญสเปน และเมื่อวันที่ 6 พฤศจิกายน ค.ศ. 2012 ศาลรัฐธรรมนูญสเปนได้รับรองกฎหมายฉบับดังกล่าวด้วยคะแนนเสียง 8 ต่อ 3 ซึ่งรัฐมนตรีว่าการกระทรวงยุติธรรม นายอัลเบร์โต รุยซ์-กัลยาร์ดอนได้ประกาศว่ารัฐบาลจะปฏิบัติตามคำวินิจฉัยและจะไม่ยกเลิกกฎหมายฉบับดังกล่าว
ปลาใบโพจุด
ปลาใบโพจุด (หรือสะกด ปลาใบโพธิ์จุด) (; ) เป็นปลาทะเลชนิดหนึ่ง ในวงศ์ปลาใบโพ (Drepaneidae)
มีลำตัวป้อมสั้นเกือบกลม ด้านข้างแบน ดูคล้ายใบโพ อันเป็นที่มาของชื่อเรียก สันหลังโค้งนูน หัวค่อนข้างใหญ่ จะงอยปากสั้น นัยน์ตาโต บริเวณระหว่างตาโค้งนูนออกมา ปากเล็กและยืดหดได้ มีฟันเล็กและแหลมคมบนขากรรไกรบนและล่าง ลำตัวด้านบนสีขาวปนเทาและมีจุดเล็ก ๆ สีส้มเรียงเป็นแถวขวางลำตัวจำนวน 4-11 แถว ปลาวัยอ่อนจะมีแถบสีดำในบริเวณที่เป็นจุดสีส้ม
มีความยาวประมาณ 20-25 เซนติเมตร พบใหญ่ที่สุดได้ถึง 40 เซนติเมตร พบอาศัยอยู่บริเวณพื้นท้องน้ำที่เป็นกรวดทรายใกล้แนวปะการังและแหล่งน้ำกร่อย กินสัตว์น้ำที่ไม่มีกระดูกสันหลังขนาดเล็กเป็นอาหาร พบกระจายพันธุ์ตั้งแต่อินเดียจนถึงออสเตรเลียตอนเหนือ ในประเทศไทยพบได้ทั้งฝั่งอ่าวไทยและอันดามัน
จัดเป็นปลาเศรษฐกิจชนิดหนึ่ง
นกกระเรียนมงกุฎ
นกกระเรียนมงกุฎ () เป็นนกกระเรียนสกุลหนึ่ง จัดอยู่ในสกุล "Balearica" และวงศ์ย่อย Balearicinae
มีลักษณะทั่วไป คือ ส่วนหัวมีขนเป็นหงอนพู่เป็นเส้นตรงสีทองขึ้นเรียงเป็นแผงคล้ายมงกุฎ อันเป็นที่มาของชื่อสามัญ และยังมีนิ้วตีนหลังยาวพบที่จะสามารถเกาะคอนบนต้นไม้
จำแนกออกได้เป็น 2 ชนิด โดยพบกระจายพันธุ์ในทวีปแอฟริกา จนถึงตอนใต้ของทะเลทรายสะฮารา
มีพฤติกรรมเหมือนนกกระเรียนทั่วไป หรือนกกระเรียนในสกุล "Grus" คือ หากินตามแหล่งน้ำต่าง ๆ และทุ่งหญ้า โดยกินสัตว์น้ำเล็ก ๆ เป็นอาหาร รวมถึงแมลง, สัตว์เคลื้อยคลาน และสัตว์เลี้ยงลูกด้วยนมขนาดเล็ก
ทศางค์ (แก้ความกำกวม)
ทศางค์ อาจหมายถึง
การสมรสเพศเดียวกันในฝรั่งเศส
การสมรสเพศเดียวกันชอบด้วยกฎหมายในประเทศฝรั่งเศสตั้งแต่วันที่ 18 พฤษภาคม ค.ศ. 2013 เป็นต้นมา ประเทศฝรั่งเศสจึงกลายเป็นประเทศที่ 13 ของโลกที่การสมรสเพศเดียวกันชอบด้วยกฎหมาย การอนุญาตดังกล่าวมีผลบังคับใช้ทั้งในประเทศฝรั่งเศสแผ่นดินใหญ่และจังหวัดและดินแดนโพ้นทะเล
รัฐบาลพรรคสังคมนิยม นำโดยนายกรัฐมนตรี นายฌ็อง-มาร์ก เอโรได้เสนอกฎหมายรับรองสิทธิในการสมรสของคู่ครองเพศเดียวกันและสิทธิในการรับบุตรบุญธรรมต่อสภาผู้แทนราษฎรฝรั่งเศสเมื่อวันที่ 7 พฤศจิกายน ค.ศ. 2012 ภายใต้การสนับสนุนของประธานาธิบดี นายฟร็องซัว ออล็องด์ ซึ่งได้ประกาศเจตนารมณ์ว่าจะสนับสนุนกฎหมายฉบับดังกล่าวในช่วงระหว่างการหาเสียงการเลือกตั้งประธานาธิบดี ต่อมาในวันที่ 12 กุมภาพันธ์ ค.ศ. 2013 สภาผู้แทนราษฎรได้เห็นชอบร่างกฎหมายดังกล่าวด้วยคะแนนเสียง 329 ต่อ 229 วันที่ 12 เมษายน ค.ศ. 2013 วุฒิสภาได้เห็นชอบร่างกฎหมายดังกล่าวเช่นเดียวกัน พร้อมการแก้ไข ด้วยคะแนนเสียง 175 ต่อ 169 และสภาผู้แทนราษฎรก็ได้อนุมัติเห็นชอบร่างกฎหมายฉบับดังกล่าวอีกครั้งเมื่อวันที่ 23 เมษายน ค.ศ. 2013 ด้วยคะแนนเสียง 331 ต่อ 225 อย่างไรก็ตามพรรคอูแอ็มเปได้ยื่นเรื่องต่อศาลรัฐธรรมนูญฝรั่งเศสเพื่อให้วินิจฉัยทันทีภายหลังจากสภาฯ อนุมัติ ซึ่งเมื่อวันที่ 17 เมษายน ค.ศ. 2013 ศาลฯ ได้วินิจฉัยว่ากฎหมายฉบับดังกล่าวชอบด้วยรัฐธรรมนูญ ส่งผลให้วันเดียวกันนั้น ประธานาธิบดีฟร็องซัว ออล็องด์ได้ลงนามประกาศใช้กฎหมายรับรองสิทธิการสมรสเพศเดียวกันในสิทธิในการรับบุตรบุญธรรม และตีพิมพ์ในรัฐกิจจานุเบกษา และมีผลบังคับใช้ในวันถัดมา ส่วนการสมรสเพศเดียวกันครั้งแรกอย่างเป็นทางการได้จัดขึ้นที่เมืองมงเปอลีเยเมื่อวันที่ 29 พฤษภาคมปีเดียวกันนั้น
เมื่อวันที่ 5 มิถุนายน ค.ศ. 2004 นายโนเอ็ล มาแมร์ อดีตตัวแทนพรรคกรีนเพื่อลงชิงตำแหน่งประธานาธิบดี นายกเทศมนตรีเมืองแบกล์ ชานเมืองบอร์โด ได้ประกอบพิธีสมรสระหว่างผู้ชายสองคนคือแบร์ทร็อง ชาร์ป็องตีเยและสเตฟาน ชาแป็ง โดยมาแมร์ได้กล่าวว่ากฎหมายฝรั่งเศสไม่ได้ห้ามการจัดพิธีสมรสดังกล่าว และเขาจะยื่นเรื่องต่อศาลสิทธิมนุษยชนยุโรปหากมีผู้แย้งการประกอบพิธีนั้น
นายดอมีนิก แปร์บ็อง รัฐมนตรีว่าการกระทรวงยุติธรรมได้กล่าวว่าความสัมพันธ์ดังกล่าวเป็นโมฆะในทางกฎหมาย และได้ร้องให้ศาลเข้ามาสั่งห้ามการจัดพิธีดังกล่าว ต่อมาเมื่อวันที่ 27 กรกฎาคม ค.ศ. 2004 ศาลบอร์โดได้วินิจฉัยว่าการสมรสดังกล่าวตกเป็นโมฆะ ซึ่งหนึ่งในข้อกฎหมายในการคัดค้านการสมรสที่อัยการ ซึ่งเป็นตัวแทนของรัฐบาล ได้ใช้คือการที่ประมวลกฎหมายแพ่งฝรั่งเศสได้บัญญัติคำว่าสามีและภริยาไว้ในหลายที่ ซึ่งแสดงให้เห็นว่าการสมรสจะกระทำได้ระหว่างบุคคลที่มีเพศแตกต่างกัน เมื่อวันที่ 19 เมษายน ค.ศ. 2005 ศาลอุทธรณ์บอร์โดได้พิพากษายืนต่อคำพิพากษาดังกล่าว และศาลสูงสุด () ก็ได้ปฏิเสธอุทธรณ์ของทั้งคู่เมื่อวันที่ 14 มีนาคม ค.ศ. 2007
เทศบาลตำบลบางประมุง
เทศบาลตำบลบางประมุง เป็นการบริหารราชการส่วนท้องถิ่นในรูปแบบเทศบาลในเขต ตำบลบางประมุง อำเภอโกรกพระ จังหวัดนครสวรรค์ เดิมเป็น สุขาภิบาลบางประมุง ต่อมาได้รับการยกฐานะเป็น เทศบาลตำบลบางประมุง เมื่อวันที่ 25 พฤษภาคม พ.ศ. 2542 มีพื้นที่ครอบคลุมตำบลบางประมุงทั้งตำบล มีพื้นที่รวมทั้งสิ้น 42 ตารางกิโลเมตร
เนื่องจากไม่มีบันทึกประวัติความเป็นมาและการกำเนิดของชุมชนบางประมุง จากการที่ได้สอบถามคนที่มีพื้นเพดั้งเดิมในชุมชนพอจะสรุปได้ว่า เดิมคลองบางประมุง ชาวบ้านใช้เป็นเส้นทางสัญจรไปมาและขนส่งสินค้าสู่อำเภอเมือง มีต้นไม้ขึ้นคลุมริมฝั่งคลองหนาแน่น ยอดไม้ประสานกันจนมืดทึบ จึงพากันเรียก ที่นี่ว่า “ บ้านบางป่ามุง ” ต่อมาเรียกเพี้ยนไปเป็น “ บ้านบางประมุง ” จนถึงปัจจุบัน ชุมชนบริเวณสองฝั่งคลองค่อยๆ ก่อตัวขึ้น มีการทำธุรกิจการค้าเจริญรุ่งเรือง จนกระทั่งเมื่อวันที่ 10 กันยายน พ.ศ. 2512 ชุมชนก็ได้รับ การยกฐานะขึ้นเป็นสุขาภิบาล เรียกว่า “ สุขาภิบาลบางประมุง ” ขึ้นอยู่กับอำเภอโกรกพระ จังหวัดนครสวรรค์ ซึ่งในระยะต่อมา พ.ศ. 2517 ได้เกิดไฟไหม้ห้องแถวตลาดวอดวาย จึงเป็นเหตุให้ชาวบ้านอพยพไปอยู่ที่อื่น ชุมชน ที่เคยรุ่งเรืองก็ซบเซาลงไม่มีการฟื้นฟูให้เป็นอย่างเดิม อีกทั้งปัญหาความแห้งแล้งและขาดแคลนน้ำอุปโภค บริโภค ตลอดจนการบริการสังคมขั้นพื้นฐานไม่ทั่วถึง สภาพชุมชนจึงเป็นชุมชนชนบทและต่อมา “ สุขาภิบาลบางประมุง ” ได้รับการยกฐานะขึ้นเป็น “ เทศบาลตำบลบางประมุง ” เมื่อวันที่ 25 พฤษภาคม พ.ศ. 2542สำนักงานเทศบาลตำบลบางประมุง ตั้งอยู่ที่ หมู่ 2 ถนนบางประมุง-ท่าทอง ตำบลบางประมุง อำเภอเมืองนครสวรรค์ จังหวัดนครสวรรค์ 60170
อำเภอสว่างอารมณ์ ถือตามเส้นแบ่งเขตอำเภอโกรกพระกับอำเภอเมืองนครสวรรค์ ไปทางทิศตะวันออกเฉียงใต้ถึงหลักเขตที่ 2 ซึ่งอยู่บนเส้นแบ่งเขตอำเภอโกรกพระกับอำเภอเมืองนครสวรรค์ตรงปากคลองบางประมุง
ประชากรในเขตเทศบาลประกอบอาชีพต่าง ๆ ดังนี้ในเขตเทศบาลบริเวณใจกลางเมืองส่วนใหญ่จะเป็นศูนย์กลางพาณิชยกรรมและธุรกิจต่างๆ และพื้นที่ที่อยู่ต่อเนื่องจะเป็นบริเวณที่เป็นย่านที่อยู่อาศัยเดิมโดยมีลักษณะทางด้านเศรษฐกิจ ดังนี้
ในเขตเทศบาลตำบลบางประมุง มีระบบสาธารณูปโภคเพื่อให้บริการแก่ประชาชน ดังนี้
การบริการด้านไฟฟ้าและแสงสว่างในเขตเทศบาลตำบลบางประมุง ดำเนินการโดยการไฟฟ้าส่วนภูมิภาคอำเภอโกรกพระ ปัจจุบันตำบลบางประมุงมีไฟฟ้าใช้ทุกหมู่บ้าน สำหรับการติดตั้งไฟฟ้าตามถนนสายต่างๆ ในหมู่บ้านยังไม่เพียงพอกับความต้องการของประชาชน
กรมโยธาธิการและผังเมือง กระทรวงมหาดไทย ได้ก่อสร้างระบบการประปาให้เทศบาลตำบลบางประมุง ด้วยงบประมาณค่าก่อสร้างจำนวนเงิน 25,000,000 บาท ซึ่งเทศบาลได้ให้บริการราษฎรในหมู่ที่ 1,2,4,5 และ 6 ซึ่งการให้บริการยังไม่ทั่วถึงทั้งตำบล
เทศบาลตำบลบางประมุงมีไปรษณีย์ที่ได้รับอนุญาตให้เอกชนดำเนินการในความดูแลของการไปรษณีย์อำเภอโกรกพระ เปิดบริการตั้งแต่ 09.00 - 12.00 น. มีปริมาณจดหมาย เข้าออกประมาณ 40 ฉบับต่อวัน มีพนักงานบริการ 1 คน
เจฟฟรีย์ ฮินตัน
เจฟฟรีย์ เอเวอร์เรสต์ ฮินตัน () เป็นนักวิทยาศาสตร์คอมพิวเตอร์และนักประสาทวิทยาการรับรู้ชาวอังกฤษ มีผลงานโดดเด่นด้านโครงข่ายประสาทเทียม ปัจจุบันทำงานให้กับกูเกิลและมหาวิทยาลัยโตรอนโต เป็นหนึ่งในผู้คิดค้นอัลกอริทึมการแพร่กระจายย้อนกลับและการลู่ออกเชิงเปรียบเทียบซึ่งเป็นอัลกอริทึมที่สำคัญของการเรียนรู้เชิงลึกในสาขาปัญญาประดิษฐ์
ฮินตันจบการศึกษาระดับปริญญาตรีจากมหาวิทยาลัยเคมบริดจ์ในปี ค.ศ. 1970 ทางด้านจิตวิทยาการทดลอง และจบการศึกษาระดับปริญญาเอกด้านปัญญาประดิษฐ์จากมหาวิทยาลัยเอดินบะระในปี ค.ศ. 1978 ได้ทำงานให้กับมหาวิทยาลัยซัสเซ็กซ์ มหาวิทยาลัยแคลิฟอร์เนีย แซนดีเอโก มหาวิทยาลัยคาร์เนกีเมลลอน มหาวิทยาลัยเคมบริดจ์ ยูนิเวอร์ซิตีคอลเลจ ลอนดอน เป็นผู้ก่อตั้งหน่วยวิจัยประสาทวิทยาคำนวณแกตสบี้ที่ยูนิเวอร์ซิตีคอลเลจ ลอนดอนอีกด้วย ปัจจุบันดำรงตำแหน่งเป็นศาสตราจารย์ที่ภาควิชาวิทยาศาสตร์คอมพิวเตอร์ มหาวิทยาลัยโตรอนโต นอกจากนี้ยังทำงานร่วมกับกูเกิลมาตั้งแต่เดือนมีนาคม ค.ศ. 2013 หลังจากที่กูเกิลเข้าซื้อกิจการบริษัท DNNresearch ที่ฮินตันได้ตั้งขึ้น ปัจจุบันได้แบ่งเวลาทำงานในมหาวิทยาลัยและทำงานให้กับกูเกิล
ฮินตันเป็นผู้ศึกษาการใช้โครงข่ายประสาทเทียมในการเรียนรู้ ความจำ การรับรู้ และการประมวลผลสัญลักษณ์ มีผลงานการตีพิมพ์ในสาขามากกว่า 200 ฉลับ เป็นหนึ่งในผู้ที่เสนออัลกอริทึมการแพร่กระจายย้อนกลับและการสอนโครงข่ายประสาทเทียมแบบหลายชั้น ที่กลายมาเป็นอัลกอริทึมที่ถูกใช้งานมากในปัจจุบัน นอกจากนี้ยังเป็นผู้คิดค้นเครื่องจักรโบลทซ์มันน์ร่วมกับเทอร์รี เซชนอฟสกี้ ปัจจุบันเน้นการทำวิจัยเกี่ยวกับการใช้โครงข่ายประสาทเทียมกับการเรียนรู้แบบไม่มีผู้สอนเมื่อมีข้อมูลขาเข้าจำนวนมาก
อมรปุระ
อมรปุระ [อะ-มะ-ระ-ปุ-ระ] () เป็นเมืองและอำเภอที่อยู่ห่างจากเมืองมัณฑะเลย์ไปทางทิศใต้ 12 กิโลเมตร นับเป็นอีกหนึ่งเมืองของพม่าที่ยังคงมนต์ขลังมาจนปัจจุบัน ซึ่งสามารถสัมผัสได้จากวิถีชีวิตความเป็นอยู่ รวมไปถึงอารยธรรมอันเก่าแก่ของเมืองที่สามารถพบเห็นได้จากเหล่าวัดอารามและเจดีย์ที่ตั้งเรียงรายอยู่รอบ ๆ ตัวเมือง
วัดมหากันดายน (Maha Gandhayon Kyaung) วัดที่ตั้งอยู่ริมทะเลสาบตองตะมาน (Taungthaman Lake) วัดมหากันดายนเป็นวิทยาลัยสงฆ์ที่ใหญ่ที่สุดของพม่า มีภิกษุและสามเณรมาศึกษาเล่าเรียนทางธรรมกว่า 1,200 คน นอกจากนี้แล้วยังมีพระสงฆ์บางส่วนเป็นพระชาวต่างชาติที่มาจากหลายภูมิภาค เช่น ยุโรป อเมริกา ญี่ปุ่น เป็นต้น
ทะเลสาบตองตะมานมีสะพานอู้เบน สะพานไม้สักที่ยาวที่สุดในโลก สะพานนี้ทอดข้ามทะเลสาบตองตะมานซึ่งอยู่ทางตอนใต้ของเมืองอมรปุระ มุ่งตรงไปสู่เจดีย์เจาะตอจี้ (Kyautawgyi Paya) ซึ่งอยู่อีกฟากหนึ่งของทะเลสาบ รวมระยะทางยาวกว่า 1.2 กิโลเมตร
ปลาบู่ปิดบัง
ปลาบู่ปิดบัง () เป็นปลาขนาดเล็กสกุลหนึ่ง ในสกุล "Mugilogobius" (/มู-กิ-โล-โก-บิ-อัส/) ในวงศ์ปลาบู่ (Gobiidae) พบกระจายพันธุ์ในแถบอินโด-แปซิฟิก พบได้ทั้งน้ำจืด, น้ำกร่อย และทะเล มีหลายชนิดซึ่งเป็นสิ่งมีชีวิตเฉพาะถิ่นพบในน้ำจืด
ครอว์ฟอร์ด ลอง
ครอว์ฟอร์ด วิลเลียมสัน ลอง (; 1 พฤศจิกายน ค.ศ. 1815 – 16 มิถุนายน ค.ศ. 1878) เป็นศัลยแพทย์และเภสัชกรชาวอเมริกัน เป็นบุคคลแรกที่ใช้ไดเอทิลอีเทอร์เป็นยาระงับความรู้สึก (anesthetic)
ครอว์ฟอร์ด ลอง เกิดเมื่อปี ค.ศ. 1815 ที่เมืองแดเนียลสวิลล์ จบการศึกษาด้านการแพทย์จากมหาวิทยาลัยเพนซิลเวเนีย หลังศึกษาผลงานเกี่ยวกับแก๊สไนตรัสออกไซด์ของฮัมฟรี เดวี ในปี ค.ศ. 1842 ลองก็ได้ใช้แก๊สอีเทอร์ในการผ่าตัดเนื้องอกที่คอให้กับคนไข้ชื่อ เจมส์ เอ็ม. วีเนเบิล (James M. Venable) และใช้ในการรักษาต่อมาอีกหลายครั้ง เขาตีพิมพ์ผลงานของตัวเองลงในวารสารการแพทย์และศัลยศาสตร์ ปี ค.ศ. 1849 (The Southern Medical and Surgical Journal)
ต่อมาในปี ค.ศ. 1851 ลองย้ายไปอยู่ที่เมืองเอเธนส์และทำงานเป็นศัลยแพทย์ ทำการรักษาให้กับทหารทั้งสองฝ่ายในสงครามกลางเมืองอเมริกา จนกระทั่งเสียชีวิตด้วยโรคหลอดเลือดสมอง ในปี ค.ศ. 1878
ตัวละครในเรื่องผู้ชนะสิบทิศ
ผู้ชนะสิบทิศ เป็นนิยายที่ยาขอบเขียน มีหน้าเกิน1,000หน้า ซึ่งมีตัวละครมากมาย เช่น จะเด็ด
1.พระเจ้าเมงกะยินโย(พระเจ้าเมงจีโย) ทรงเป็นผู้สถาปนาอาณาจักรตองอูอันมีเมืองตองอูเป็นเมืองหลวง
2.พระราชเทวี ทรงเป็นพระมเหสีพระเจ้าเมงกะยินโย เป็นพระพันปีหลวงของมังตรา
3.มังตรา (พระเจ้าตะเบงชเวตี้) ทรงเป็นพระราชโอรสของพระราชเทวี เป็นมงกุฎราชกุมารตองอู
4.ตละแม่จันทรา ธิดาพระอัครเทวี มเหสีของพระเจ้าเมงกะยินโยซึ่งต่อมาได้สิ้นพระชนม์
5.จะเด็ด,บาเยงนอง (พระเจ้าบุเรงนอง) ลูกสิงคสุร์และแม่นมเลาชี ต่อมาได้เป็นบุเรงนองนกะยอดินนรธา ภัสดาตละแม่จันทรา
1.แม่นมเลาชี ผู้อภิบาลพระเจ้าตะเบ็งชเวตี้ ตละแม่จันทรา และจะเด็ด
2.พระมหาเถรกุโสดอ (ขุนพลมังสิงทู) ผู้สถาปนาตองอูพร้อมพระเจ้าเมงกะยินโยและขุนวังทะกะยอดิน ต่อมาลาราชการมาบวชเพื่อล้างบาปและได้เป็นอาจารย์สองมหาราชแห่งตองอู
3.ทะกะยอดิน ขุนวังตองอู ผู้สถาปนาตองอูร่วมกับพระเจ้าเมงกยินโยและมังสิงทู ลูกสาวของทะกะยอดินต่อมาได้เป็นพระอัครชายามังตรา
4.นันทวดี อัครมเหสีมังตรา เคยรักจะเด็ดแต่อกหัก
5.ตะคะญี ครูเฒ่าผู้ชำนาญศึก สหายพระมหาเถรกุโสดอ
6.จาเลงกะโบ-เนงบา-สีอ่อง สามทหารเสือตองอู ทหารเอกพระเจ้ามังตรา สหายรักบุเรงนอง
7.กันทิมา มีใจรักบุเรงนอง ต่อมาฆ่าตัวตายเพราะอกหัก
1.พระเจ้าแปรนรบดี ผู้ครองเมืองแปร บิดาตะละแม่กุสุมา
2.พระอัครเทวี ชอบเป่าหูพระเจ้าแปรเพราะรักหลาน(สอพินยา)
3.ตะละแม่กุสุมา เมียรักบุเรงนอง เสียพรหมจรรย์เพราะสอพินยา
4.อเทตยา หลานหลวงพระเจ้าแปร คู่หมั้นสอพินยา แต่มีใจรักจะเด็ด
5.รานอง มหาอุปราชเมืองแปร
1.พระเจ้าสกาวุตพี พ่ออยู่หัวหงสาวดี
2.ตละแม่มินบู อัครมเหสีสกาวุตพี ชู้รักบุเรงนอง
3.สอพินยา อุปราชหงสาวดี ผู้พรากพรหมจรรย์กุสุมา
4.ไขลู ทหารคู่ใจสอพินยา
พระเจ้ายะไข่ ผู้ครองรัฐยะไข่ เป็นอิสลาม
ตะละเจ้ามุขอาย ธิดาพระเจ้ายะไข่ สนมมังตรา ชู้รักสมิงสอตุด
สมิงสอตุด ขบถกู้ราชบัลลังก์หงสา ชู้รักมุขอาย
พระเทวี มเหสีเจ้ายะไข่ เมียบุเรงนอง
ความหลากหลายทางชีวภาพในประเทศอินเดีย
ความหลากหลายทางชีวภาพในประเทศอินเดีย ประกอบด้วยส่วนผสมของสายพันธุ์ที่แตกต่างกันของสิ่งมีชีวิต นอกเหนือจากสัตว์เลี้ยงเพื่อการปศุสัตว์ที่สำคัญ อย่างเช่น วัว, ควาย, แพะ, สัตว์ปีก และอูฐ ประเทศอินเดียยังมีความหลากหลายที่น่าอัศจรรย์ของสัตว์พื้นเมืองภายในประเทศ โดยเป็นบ้านของเสือโคร่งเบงกอล, สิงโตอินเดีย, งูเหลือม, หมาป่า, หมาจิ้งจอก, หมี, จระเข้, หมาใน, ลิง, งู, สายพันธุ์แอนทิโลป, สายพันธุ์กระทิง และช้างเอเชีย ความหลากหลายทางชีวภาพที่อุดมสมบูรณ์ของภูมิภาคมีอยู่ในอุทยานแห่งชาติกว่า 120 แห่ง, เขตสงวนชีวมณฑล 18 แห่ง, เขตรักษาพันธุ์สัตว์ป่ากว่า 500 แห่งทั่วประเทศ ประเทศอินเดียมีความหลากหลายทางชีวภาพในภูมิภาคมากที่สุดในบางส่วน และมีพื้นที่ที่มีความสำคัญเป็นพิเศษด้านความหลากหลายทางชีวภาพสามแห่งจากทั้งหมดที่มีอยู่ 34 แห่งในโลก – หรือเป็นที่ให้พัก – ซึ่งได้แก่แนวเทือกเขากาตตะวันตก, เทือกเขาหิมาลัยตะวันออก และเขตอินเดียและพม่า เนื่องจากประเทศอินเดียเป็นบ้านของสายพันธุ์สัตว์ที่หายากและถูกคุกคามเป็นจำนวนมาก การจัดการความหลากหลายทางชีวภาพภายในประเทศจึงเป็นสิ่งจำเป็นสำหรับการรักษาสายพันธุ์เหล่านี้ ประเทศอินเดียเป็นหนึ่งในสิบเจ็ดประเทศที่มีความหลากหลายทางชีวภาพอุดมสมบูรณ์ โดยอ้างถึงกรณีศึกษาหนึ่ง ประเทศอินเดียกับสิบหกประเทศที่มีความหลากหลายทางชีวภาพอุดมสมบูรณ์ เป็นบ้านพักอาศัยสำหรับความหลากหลายทางชีวภาพของโลกประมาณ 60 ถึง 70  เปอร์เซ็นต์
and prospecting of fungi from India. By: C. Manoharachary, K. Sridhar, Reena Singh, Alok Adholeya, T. S. Suryanarayanan, Seema Rawat and B. N. Johri. CURRENT SCIENCE, VOL. 89, NO. 1, 10 JULY 2005. PDF
ผ่ายุทธการถล่มลอนดอน
ผ่ายุทธการถล่มลอนดอน () เป็นภาพยนตร์โลดโผน/ระทึกขวัญ กำกับโดยบาบัค นาจาฟี นำแสดงโดยเจอราร์ด บัตเลอร์, อารอน เอคฮาร์ทและมอร์แกน ฟรีแมน ภาพยนตร์เรื่องนี้เป็นภาคต่อจาก "ผ่าวิกฤติวินาศกรรมทำเนียบขาว" (Olympus Has Fallen) เมื่อปี ค.ศ. 2013
ภาพยนตร์เรื่องนี้เริ่มถ่ายทำในเดือนตุลาคม ค.ศ. 2014 ที่ลอนดอน และเสร็จสิ้นในเดือนเมษายน ค.ศ. 2015 ตัวอย่างภาพยนตร์แรกออกเผยแพร่ วันที่ 1 กรกฎาคม ค.ศ. 2015
เมื่อเหล่าผู้นำแห่งโลกตะวันตกต้องเข้าร่วมพิธีศพของนายกรัฐมนตรีอังกฤษที่เสียชีวิตอย่างเป็นปริศนา งานที่มีการรักษาความปลอดภัยอย่างเข้มงวดเช่นนี้ กลับกลายเป็นเป้าที่ผู้ก่อการร้ายหวังใช้สังหารบุคคลและทำลายสถานที่สำคัญให้ย่อยยับ อย่างไรก็ตาม มีบุคคลเพียง 3 คนเท่านั้นที่จะหยุดยั้งวิกฤตครั้งนี้ได้ คือ ประธานาธิบดีสหรัฐอเมริกา, เจ้าหน้าที่หน่วยปฏิบัติการพิเศษสหรัฐ ไมค์ แบนนิง และเจ้าหน้าที่ MI6 ของอังกฤษที่ไม่เชื่อใจใครง่าย ๆ"ผ่ายุทธการถล่มลอนดอน" ทำรายได้เปิดตัวในประเทศไทย 5.43 ล้านบาท ระหว่างวันที่ 24–30 มีนาคม ค.ศ. 2016 ภาพยนตร์เรื่องนี้ทำรายได้ 51.17 ล้านบาท
ในเดือนตุลาคม ค.ศ. 2016 มีการประกาศว่ามีการพัฒนาภาคต่อของ "ผ่าวิกฤติวินาศกรรมทำเนียบขาว" และ "ผ่ายุทธการถล่มลอนดอน" ชื่อ "Angel Has Fallen" โดยเจอราร์ด บัตเลอร์จะกลับมารับบทไมค์ แบนนิงอีกครั้งและร่วมอำนวยการสร้าง เดือนกรกฎาคม ค.ศ. 2017 มีการประกาศว่าริก โรมัน วอห์จะทำหน้าที่ผู้กำกับในภาพยนตร์เรื่องนี้ ต่อมาในเดือนพฤศจิกายน ค.ศ. 2018 มีการประกาศวันออกฉายของ "Angel Has Fallen" เป็นวันที่ 23 สิงหาคม ค.ศ. 2019
กษัตริย์ในปรัสเซีย
กษัตริย์ในปรัสเซีย () คือพระอิสริยยศที่ผู้คัดเลือกแห่งบรันเดินบวร์คใช้ตั้งแต่ปี ค.ศ. 1701 ถึง 1772 ก่อนที่พระอิสริยยศนี้จะเปลี่ยนไปเป็น "กษัตริย์แห่งปรัสเซีย" ()
เชื้อพระวงศ์โฮเอินท์ซ็อลเลิร์นทรงปกครองบรันเดินบวร์คในฐานะเจ้านครรัฐผู้คัดเลือก และอยู่ภายใต้อาณัติของจักรพรรดิโรมันอันศักดิ์สิทธิ์ตั้งแต่ ค.ศ. 1618 นอกจากนี้เจ้านครรัฐผู้คัดเลือกแห่งบรันเดินบวร์คยังทรงปกครองดัชชีปรัสเซีย ซึ่งเป็นรัฐร่วมประมุขที่ตั้งอยู่นอกจักรวรรดิอีกด้วย รัฐคู่ขนานนี้จึงเรียกขานว่าบรันเดินบวร์ค-ปรัสเซีย ก่อนหน้าปรัสเซียมีเพียงสถานะเป็นดินแดนศักดินาที่ปกครองโดยกษัตริย์โปแลนด์ด้วยพระอิสริยยศ "ดยุกแห่งปรัสเซีย" จึงมีสถานะเป็นเพียงรัฐบริวารของโปแลนด์เท่านั้น จนกระทั่งมีการทำสนธิสัญญาลาเบียว (ค.ศ. 1656) และสนธิสัญญาบรอมแบร์ก (ค.ศ. 1657) ที่ซึ่งฟรีดริช วิลเฮล์มที่ 1 ดยุกผู้ยิ่งใหญ่ ได้รับอำนาจอธิปไตยเต็มขั้นเหนือปรัสเซียมาจากกษัตริย์โปแลนด์ ต่อมาในปี 1701 ฟรีดริชที่ 3 ผู้คัดเลือกแห่งบรันเดินบวร์ค ประสงค์ที่จะแสดงเดชานุภาพอันยิ่งใหญ่ของพระองค์ จึงทรงเปลี่ยนไปใช้พระอิสริยยศเป็น "กษัตริย์"
จักรพรรดิเลโอโปลด์ที่ 1 มีพระราชานุญาตให้ฟรีดริชที่ 3 ปราบดาภิเษกตนเองขึ้นเป็น "กษัตริย์ในปรัสเซีย" แลกกับการสนับสนุนของราชวงศ์โฮเอินท์ซ็อลเลิร์นในสงครามสืบราชบัลลังก์สเปน และสนับสนุนผู้คัดเลือกจากราชวงศ์ฮาพส์บวร์คในการคัดเลือกครั้งต่อไป
ในทางนิตินัยแล้ว ฟรีดริชที่ 3 มีพระอิสริยยศเป็นเพียงเจ้านครรัฐผู้คัดเลือกภายในอาณาเขตของจักรวรรดิโรมันอันศักดิ์สิทธิ์ และมีพระอิสริยยศเป็นกษัตริย์เพียงแต่ในอาณาเขตของดัชชีปรัสเซีย ซึ่งอยู่นอกจักรวรรดิโรมันอันศักดิ์สิทธิ์เท่านั้น แม้ว่าบรันเดินบวร์คยังคงมีสถานะเป็นส่วนหนึ่งของจักรวรรดิและรัฐร่วมประมุขกับปรัสเซีย แต่กระนั้นเองบรันเดินบวร์คก็ได้กลายเป็นส่วนหนึ่งของปรัสเซียในทางพฤตินัยไปเสียแล้ว
วันที่ 17 มกราคม ค.ศ. 1701 ฟรีดริชที่ 3 ก็ได้สถาปนาตราอาร์มเหยี่ยวดำแห่งปรัสเซียขึ้น พร้อมกับสลักคำขวัญภาษาละติน "ซูอูม คูอิคุเว" () ลงบนตราอาร์มดังกล่าว ในวันที่ 18 มกราคม ทรงสวมมงกุฏให้แก่พระองค์และพระชายา โซฟี ชาร์ล็อตต์แห่งฮันโนเฟอร์ ในพระราชพิธีแบบบารอก ณ ปราสาทเคอนิชส์แบร์ค
อย่างไรก็ตาม การกระทำดังกล่าวเป็นที่ถกเถียงอย่างมาก และกว่าจะเป็นที่ยอมรับโดยทั่วไปก็ต่อเมื่อมีการทำสนธิสัญญายูเทรกต์ ค.ศ. 1713 แล้วเท่านั้น เนื่องจากพระอิสริยยศ "กษัตริย์แห่งปรัสเซีย" เป็นตำแหน่งที่ครอบคลุมอำนาจการปกครองเหนือปรัสเซียทั้งภูมิภาค ไม่ได้จำกัดอยู่แต่ในอาณาเขตของอดีตดัชชีปรัสเซียเท่านั้น ดังนั้นทั้งพระอิสริยยศใหม่และรัฐใหม่นามว่า "ราชอาณาจักรปรัสเซีย" โดยขุนนางมาร์เกรฟจากราชวงศ์โฮเอินท์ซ็อลเลิร์น จึงเท่ากับเป็นการคุกคามรัฐข้างเคียงอย่างโปแลนด์ เนื่องจากภูมิภาคปรัสเซียหลวง ที่ซึ่งกษัตริย์โปแลนด์ก็ทรงใช้พระอิสริยยศ "กษัตริย์แห่งปรัสเซีย" เช่นเดียวกัน ไปจนกระทั่งปีค.ศ. 1742
ตลอดช่วงคริสต์ศตวรรษที่ 18 พระราชอำนาจของกษัตริย์ในปรัสเซียเพิ่มพูนขึ้นอย่างต่อเนื่อง ทรงเอาชนะกษัตริย์ออสเตรียจากราชวงศ์ฮาพส์บวร์คได้ในสงครามไซลีเซียทั้งสามครั้ง และแผ่ขยายอำนาจจนผนวกไซลีเซียเข้าเป็นส่วนหนึ่งของปรัสเซียได้สำเร็จ ต่อมาในปี 1772 พระเจ้าฟรีดริชมหาราชทรงเปลี่ยนพระอิสริยยศไปเป็น "กษัตริย์แห่งปรัสเซีย" ซึ่งในปีเดียวกันนั้นเอง ทรงผนวกจังหวัดรอยัลปรัสเซียได้สำเร็จจากการแบ่งแยกโปแลนด์ครั้งที่หนึ่ง โดยกษัตริย์แห่งปรัสเซียยังคงดำรงพระอิสริยยศเจ้านครรัฐผู้คัดเลือกแห่งบรันเดินบวร์คไปพร้อม ๆ กัน จนกระทั่งจักรวรรดิโรมันอันศักดิ์สิทธิ์ล่มสลายลงในปี 1806
แบล็กเมทัล
แบล็กเมทัล () เป็นหนึ่งในแนวเพลงย่อยของแนวเพลงเฮฟวีเมทัล ในช่วงทศวรรษที่ 80 - 90 มีลักษณะเด่นคือการเล่นจังหวะเร็ว โดยเฉพาะการริฟฟ์กีตาร์ที่ผิดเพี้ยนไม่เป็นจังหวะแน่นอน การทำเสียงแหบเบาเหมือนเสียงภูตผีปีศาจ การเพนท์หน้าสีดำบริเวณขอบตาและริมฝีปาก เนื้อเพลงส่วนใหญ่จะอิงไปถึงการต่อต้านศาสนาคริสต์ การรังเกลียดมนุษย์ ลัทธินิยมภูตผีปีศาจ โดยเฉพาะลัทธิซาตาน จนถูกขนานนามว่าเป็น "ซาตานิกเมทัล" (Satanic metal)
แบล็กเมทัล ถือกำเนิดในช่วงทศวรรษที่ 80 ในประเทศแถบยุโรป แนวเพลงนี้ได้รับองค์ประกอบหลักมาจากแนวแทรชเมทัล และ เดธเมทัล วงที่ถือเป็นผู้บุกเบิกแนวนี้ในยุคแรกเช่น เวนอม, บาโธรี, เมอร์ซีฟูลเฟต, เฮลแฮมเมอร์ และเชลติกฟรอสต์ และในยุคที่สอง (ศตวรรษ 1990) ซึ่งส่วนใหญ่ถือกำเนิดในประเทศแถบสแกนดิเนเวีย โดยเฉพาะในประเทศนอร์เวย์ วงซึ่งนับว่าเป็นแนวแบล็กเมทัลอย่างเต็มรูปแบบ เช่น เมย์เฮม, ดาร์กโทรน, อิมมอร์ทัล และเอมเพอเรอร์
คำว่า "แบล็กเมทัล" มาจากชื่ออัลบั้มของ เวนอม ปี 1982 จนถือว่าเป็นการนำคำว่าแบล็กเมทัลมาใช้เป็นครั้งแรกอีกด้วย
การไว้ผมยาวและเพนท์หน้าสีดำ รวมถึงริมฝีปาก ซึ่งในแต่ละวงก็จะมีรูปแบบการเพนท์หน้าที่ต่างกันออกไป การถ่ายรูปหมู่สมาชิกมักจะให้สมาชิกสวมชุดนักรบยุคกลาง และถืออาวุธยุคกลาง โดยเฉพาะอาวุธของไวกิ้ง เช่น ค้อน ขวาน เป็นต้น การสร้างภาพลักษณ์ให้ดูน่าสะพรึงกลัวในขณะเล่นคอนเสิร์ตด้วยการพ่นเลือดสีแดงทั่วปากและร่างกาย นอกจากนี้ศิลปินส่วนใหญ่มักจะใช้นามสมมุติเป็นชื่อที่เกียวข้องกับปีศาจอิงจากตำนานนอร์ส เช่น หรือชื่อที่มีความหมายเชิงลบ แม้กระทั่งชื่อที่มาจากภาษาของ เจ. อาร์. อาร์. โทลคีน ในเรื่องเดอะลอร์ดออฟเดอะริงส์ เช่นชื่อวงเบอร์ซัม (Burzum) วงกอร์กอรอท (Gorgoroth) เป็นต้น
ศิลปินแนวแบล็กเมทัลส่วนใหญ่ในช่วงต้นของยุคที่สอง (ทศวรรษที่ 90) ซึ่งถือกำเนิดในดินแดนแถบสแกนดิเนเวีย โดยเฉพาะในประเทศนอร์เวย์ มักจะเป็นกลุ่มต่อต้านศาสนาคริสต์หัวรุนแรง การนับถือลัทธิซาตาน ในปี 1996 มีการเผาโบสถ์คริสต์มากกว่า 50 โบสถ์ในนอร์เวย์ บางโบสถ์มีอายุมากกว่าร้อยปี ซึ่งถือเป็นมรดกสำคัญของชาติ โดยโบสถ์แห่งแรกที่ถูกเผาคือ โบสถฺ์แฟนทอฟต์ สเตฟ (Fantoft stave church) โดยนายวาร์จ วิเคอร์เนส (Varg Vikernes) มือเบสวงเมย์เฮม และหัวหน้าวงเบอร์ซัม ภายหลังเผาเสร็จเขาก็ได้ถ่ายซากที่เหลือของโบสถ์มาเป็นหน้าปกอัลบั้ม "อาสค์" (Aske) การฆาตกรรมเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์หลักและเพื่อนร่วมวงเมย์แฮม ในปี 1993 จนสุดท้ายวิเคอร์เนสถูกจำคุก 21 ปี การฆ่าตัวตายของเปอร์ "เดด" โฮลิน (Per "Dead" Ohlin) ผู้ซึ่งเรียกตัวเองว่า "เดด" อดีตนักร้องนำวงเมย์แฮม ในปี 1991 ต่อมาวงเมย์แฮมออกอัลบั้ม "Dawn of the Black Hearts" ก็ได้นำภาพที่โฮลินตายมาขึ้นเป็นภาพหน้าปก ซึ่งถ่ายโดยยูโรนิมัส
อรชพร ชลาดล
อรชพร ชลาดล ผู้ประกาศข่าวชาวไทย
อรชพร ชลาดล หรือชื่อเล่นว่า มิ้นท์ ชื่อเดิม สุวดี ชลาดล เกิดในประเทศไทยเมื่อวันที่ 1 กุมภาพันธ์ พ.ศ. 2531 ราศีมังกร เข้าศึกษาระดับประถมและมัธยมศึกษาที่โรงเรียนวัฒนาวิทยาลัย จากนั้นจึงเข้าศึกษาระดับอุดมศึกษาที่คณะอักษรศาสตร์ จุฬาลงกรณ์มหาวิทยาลัย เอกภาษาญี่ปุ่น และคว้ารางวัลชนะเลิศการแข่งขัน Speech Contest ที่ประเทศญี่ปุ่น ในหัวข้อ World Peace เมื่อปี พ.ศ. 2548
จากนั้นใน พ.ศ. 2554 ได้รับตำแหน่ง เคกรุ๊ป อีเกิร์ลส ของธนาคารกสิกรไทย ซึงทำให้มีผลงานในสื่อต่างๆ ในเครือของธนาคารกสิกรไทย เป็นระยะเวลา 2 ปี จากนั้นได้เข้าสู่งานด้านพิธีกรอย่างเต็มตัว ด้วยการเป็นผู้ดำเนินรายการ คลายฉงน ทางช่องไทยรัฐทีวี
ปัจจุบัน อรชพร ชลาดล เป็นผู้ประกาศข่าวช่วงเที่ยงกับรายการ ข่าวเที่ยงไทยรัฐ และ ข่าวเช้าไทยรัฐ เสาร์-อาทิตย์ ซึ่งออกอากาศทางช่องไทยรัฐทีวี